title: सरस्वती सम्मान

text: सरस्वती सम्मान, के. के. बिड़ला फ़ाउंडेशन द्वारा दिया जाने वाला साहित्य पुरस्कार है। यह सम्मान प्रतिवर्ष भारतीय संविधान की आठवीं अनुसूची में दर्ज भाषाओं की में प्रकाशित उत्कृष्ट साहित्यिक कृति को दिया जाता है। यह कृति सम्मान वर्ष से पहले दस वर्ष की अवधि में प्रकाशित होने वाली कोई पुस्तक ही हो सकती है। इस सम्मान में शाल, प्रशस्ति पत्र, प्रतीक चिह्न और 15 लाख रुपये की सम्मान राशि दी जाती है। सरस्वती सम्मान का आरंभ 1991 में किया गया था। पहला सरस्वती सम्मान हिंदी के साहित्यकार डॉ॰ हरिवंश राय बच्चन को उनकी चार खंडों की आत्मकथा के लिए दिया गया था।


title: सरस्वती सम्मान

text: इस सम्मान प्राप्त करने वाले प्रमुख व्यक्ति हैं- डॉ॰ हरिवंश राय बच्चन(१९९१), रमाकांत रथ(१९९२), विजय तेंडुलकर(१९९३), हरिभजन सिंह(१९९४), श्रीमती बालामणि अम्मा(१९९५), शम्सुर्रहमान फारुकी(१९९६), मनुभाई पाँचोली दर्शक(१९९७), प्रो॰ शंख घोष(१९९८), डॉ॰ इंदिरा पार्थसारथी(१९९९), मनोज दास(२०००), डॉ॰ दलीप कौर टिवाणा(२००१), महेश एलकुंचवार(२००२), आचार्य गोविंद चन्द्र पाण्डे(२००३), सुनील गंगोपाध्याय (२००४), प्रो॰के. अय्यप्प पणिक्कर (२००५), डॉ॰ जगन्नाथ प्रसाद दास (२००६) और डॉ॰ नैयर मसूद (२००७)।


title: हृदय धमनी बाईपास सर्जरी

text: हृदय धमनी बाईपास शल्य-क्रिया (अंग्रेज़ी:"कोरोनरी आर्टरी बाईपास सर्जरी", "सी.ए.बी.जी."), बाईपास सर्जरी, हृदय बाईपास, आदि नामों से प्रसिद्ध ये शल्य क्रिया हृदय को रक्त पहुंचाने वाली 3 धमनियों की शल्य क्रिया को कहते हैं।हृदय की धमनी ("कोरोनरी आर्टरी") में कुछ रुकावट होने को हृदय धमनी रोग ("कोरोनरी आर्टरी डिजीज"; "सीएडी") कहते हैं। यह रुकावट वसा के जमाव होने से होती है, जिससे धमनी कठोर हो जाती है व रक्त के निर्बाध बहाव में रुकावट आती है। हृदय के वाल्व खराब होने, रक्तचाप बढ़ने, हृदय की मांसपेशी बढ़ने और हृदय कमजोर होने से हृदयाघात हो जाता है। यदि समय पर इलाज हो तो बचा जा सकता है। धमनी के पूर्ण बंद होने की स्थिति में हृदयाघात की आशंका बढ़ जाती हैं। हृदय की तीन मुख्य धमनियों में से किसी भी एक या सभी में अवरोध पैदा हो सकता है। ऐसे में शल्य क्रिया द्वारा शरीर के किसी भाग से नस निकालकर उसे हृदय की धमनी के रुके हुए स्थान के समानांतर जोड़ दिया जाता है। यह नई जोड़ी हुई नस धमनी में रक्त प्रवाह पुन: चालू कर देती है। इस शल्य-क्रिया तकनीक को बाईपास सर्जरी कहते हैं।


title: हृदय धमनी बाईपास सर्जरी

text: प्रायः छाती के अंदर से "मेमेरी आर्टरी" या हाथ से "रेडिअल आर्टरी" या पैर से "सफेनस वेन" निकालकर हृदय की धमनी से जोड़ी जाती है। इस क्रिया में पुरानी रुकी हुई धमनी को हटाते नहीं है, बल्कि उसी धमनी में ब्लाक या रुकावट के आगे नई नस जोड़ दी जाती है, इसी से रक्त प्रवाह पुन: सुचारु होता है। धमनी रुकावट के मामले में बायपास सर्जरी सर्वश्रेष्ठ विकल्प होत है। इसका दूसरा और अपेक्षाकृत सस्ता विकल्प है एंजियोप्लास्टी।


title: हृदय धमनी बाईपास सर्जरी

text: हृदय की किसी एक धमनी में अवरोध होने पर प्रायः एंजियोप्लास्टी से समाधान हो सकता है। लेकिन जब एक या अधिक कोरोनरी धमनियों में बहुत अधिक जमाव होने पर या उनकी उपशाखाएं बहुत अधिक सिकुड़ जाए जाए तो बाईपास सर्जरी यानी कोरोनरी आर्टरी बाइपास ग्राफ्टिंग (सीएबीजी) ही एकमात्र विकल्प होता है। निम्न स्थितियों में बाइपास सर्जरी आवश्यक होती है-


title: हृदय धमनी बाईपास सर्जरी

text: बाईपास सर्जरी के आपरेशन के लिए पहले सीने के बीच की हड्डी ("स्टरनम") को काटकर हृदय को गम्य बनाने हेतु खोल दिया जाता है। उसके बाद उसे हार्ट-लंग मशीन से जोड़ दिया जाता है जिससे हृदय और फेफड़ों का काम यह मशीन करने लगती है। हृदय को एक ऐसे घोल से धो देते हैं, जिससे उसका तापमान कम हो जाता है और उसका धड़कना भी बंद हो जाता है। उसके बाद ग्राफ्टिंग कार्य किया जाता है। इसके लिए पहले से ही हाथ या पैर की नस या पेट की धमनी का ग्राफ्ट तैयार करके रखा जाता है। इसे आवश्यकतानुसार बाईपास ग्राफ्ट कर दिया जाता है। इसके बाद हृदय और फेफड़ों को रक्त संचार व्यवस्था से वापस जोड़ देते हैं, जिससे वे पहले की तरह काम करने लगें। हार्ट लंग मशीन को हटा लेते हैं, व हृदय की सतह पर दो "पेसमेकर" के तार लगा देते हैं। पेसमेकर के तारों को अस्थाई पेसमेकर से जोड़ देते हैं। हृदय की धड़कन के अनियमित होने पर यह पेसमेकर उसे नियंत्रित कर लेता है। छाती की हड्डियों को तारों से मजबूती से सिलकर त्वचा में टांके लगा दिए जाते हैं। यह आपरेशन तीन-चार घंटे की अवधि का हो सकता है और इस बीच रोगी को चार से छह यूनिट तक रक्त चढ़ाना पड़ सकता है।


title: हृदय धमनी बाईपास सर्जरी

text: आपरेशन के बाद अगले 24 से 48 घंटे तक रोगी को चिकित्सक व नर्स आदि की देखरेख में गहन देखरेख इकाई (आई.सी.यू) में रखा जाता है। कार्डियक मॉनीटर की तारें इलेक्ट्रॉड के द्वारा रोगी की छाती से लगी होती है और ईसीजी तथा हृदय की गति लगातार अंकित होते रहते हैं। एक धमनी में एक केन्यूला लगी रहती है जिसे रोगी का रक्तचाप जांचा जाता रहता है और दूसरा केन्यूला गर्दरा की नस में लगा होता है और यह नस के भीतर का दाब बताता है। रोगी की छाती में भी दो नली लगी होती हैं जिनसे छाती के भीतर एकत्र हो रहा द्रव्य बाहर आता रहता है। ये सारी नलियां आपरेशन के एक दिन बाद निकाल दी जाती हैं। इनके अलावा आपरेशन के 16 से 24 घंटे बाद तक रोगी की सांस नली में एक एंडोट्रेकियल टयूब लगी रहती है। यह नली कृत्रिम श्वास-यंत्र से जुड़ी होती है और रोगी को श्वसन में मदद करता है। जब रोगी अच्छी तरह सांस लेने लगता है तो इसे हटा दिया जाता है। जब तक यह नली श्वास नली में होती है रोगी न तो कुछ खा पी सकता है और न ही बात कर पाता है।


title: हृदय धमनी बाईपास सर्जरी

text: रोगी के मुंह और नाक पर एक ऑक्सीजन मास्क भी लगा रहता है, ताकि रोगी को पर्याप्त मात्रा में ऑक्सीजन मिलती रहे। प्रायः आपरेशन के 1-2 सप्ताह में रोगी को अस्पताल से निवृत्ति मिल जाती है। तब तक उसकी छाती और पैर के जख्म भी सूख जाते हैं। पैर से नस निकालने के कारण कुछ दिनों तक पैर में सूजन रह सकती है। लेकिन पैर ऊपर उठाकर आराम करने और चलते समय पैर पर क्रैप बैंडेज बांधने से सूजन कम हो जाती है।


title: हृदय धमनी बाईपास सर्जरी

text: शुरूआत में बायपास क्रिया हृदय की धड़कन रोक कर किया जाता था। इससे दूसरे अंगों जैसे, गुर्दे, यकृत, फेफड़ा आदि पर विपरीत प्रभाव पड़ता था। बीटिंग हार्ट सर्जरी नामक आधुनिक नई विधि से हृदय के केवल उस स्थान पर रक्त के बहाव को रोका जाता है जहां शल्य-क्रिया होनी है। पूर्व विधि में हृदय के आप्रेशन में सात-आठ युनिट रक्त की चाहिए होती थी, जबकि बीटिंग हार्ट सर्जरी में एक से दो युनिट रक्त काफी रहता है। रोगी को मात्र एक सप्ताह ही अस्पताल में रहना होता है। बायपास सर्जरी की नई तकनीक में बीटिंग हार्ट सर्जरी पूर्णतया सफल है। इससे रोगियों को परेशानी कम होती है। बाईपास सर्जरी छः माह के बच्चे तक की करी जा सकती है। जनवरी 2009 में मुंबई, भारत में शॅरॉन डिसूज़ा नाम की छः माह की बच्ची की सफल बाईपास सर्जरी विश्व में पहली बार संपन्न हुई। उसे जन्मजात रेयर कंजेनाइटल हृदय विकार था, जिसके कारण उसे एनामलस लेफ्ट कोरोनरी आर्टरी फ्रॉम पल्मोनरी धमनी रोग था। यह रोग 5 लाख बच्चों में से एक को होता है।


title: हृदय धमनी बाईपास सर्जरी

text: आधुनिक स्टेबलाइजर उपकरण की मदद से अब मात्र तीन इंच जितने छोटे कट लगाकर भी धमनी बाईपास सर्जरी की जाती है। अब इसके लिये लंबे चीर-फाड़ की आवश्यकता नहीं रह गई है। इस तकनीक की विशेषता यह है कि इसे हृदय के ऊपरी भाग पर लगाकर इससे हृदय को आवश्यकतानुसार घुमाया जा सकता है। इस कारण हृदय के पिछले और किनारे के भागों को भी मिनिमल इनवेसिव तकनीक से देखना सरल हो गया है। इस तकनीक में हार्ट-लंग मशीन की भी आवश्यकता नहीं होती है। ओपन हार्ट सर्जरी की अपेक्षा छाती में एक छोटा सा कट लगता है, जो देखने में भी बुरा नहीं लगता। कट छोटा होने से रक्त-स्राव भी बहुत कम होता है और तीन से चार दिन में रोगी वापस घर जा सकते हैं। इसके बाद दोबारा ऑपरेशन की आवश्यकता लगभग नहीं के बराबर होती है व इसका व्यय भी पुरानी ओपन-हार्ट तकनी की तुलना में 50-60 हजार रुपये कम आता है। जिन रोगियों का हृदय हृदयाघात से काफी क्षतिग्रस्त हुआ है, उनके अलावा सभी के लिये, खासकर वृद्धों व मधुमेह रोगियों के लिये ये तकनीक कारगर होती है। विशेषज्ञों के अनुसार योग से हृदय संबंधी रोगों में प्रथम स्तर पर लाभ होता है लेकिन एंजियोप्लास्टी एवं बाईपास सर्जरी के बाद योग करना हानिकारक हो सकता है।


title: एकात्म मानववाद (भारत)

text: एकात्म मानववाद मानव जीवन व सम्पूर्ण सृष्टि के एकमात्र सम्बन्ध का दर्शन है। इसका पूर्ण वैज्ञानिक विवेचन पंडित दीनदयाल उपाध्याय ने किया था। एकात्म मानववाद, राष्ट्रीय स्वयंसेवक संघ का मार्गदर्शक दर्शन है। यह दर्शन पंडित दीनदयाल उपाध्याय द्वारा 22 से 25 अप्रैल, 1965 को मुम्बई में दिये गये चार व्याख्यानों के रूप में प्रस्तुत किया गया था।


title: एकात्म मानववाद (भारत)

text: भारतीय जनसंघ के इतिहास में यह ऐतिहासिक घटना 1965 के विजयवाड़ा अधिवेशन में हुई। इस अधिवेशन में उपस्थित सभी प्रतिनिधियों ने करतल ध्वनि से एकात्म मानव दर्शन को स्वीकार किया। इसकी तुलना साम्यवाद, समाजवाद, पूंजीवाद से नहीं की जा सकती। एकात्म मानववाद को किसी वाद के रूप में देखना भी नहीं चाहिए। इसे हम एकात्म मानव दर्शन कहें तो ज्यादा उचित होगा, किन्तु आधुनिक पद के चलते यह एकात्म मानववाद के रूप में प्रचलित है।


title: एकात्म मानववाद (भारत)

text: एकात्म मानववाद एक ऐसी धारणा है जो सर्पिलाकार मण्डलाकृति द्वारा स्पष्ट की जा सकती है जिसके केंद्र में व्यक्ति, व्यक्ति से जुड़ा हुआ एक घेरा परिवार, परिवार से जुड़ा हुआ एक घेरा -समाज, जाति, फिर राष्ट्र, विश्व और फिर अनंत ब्रम्हांड को अपने में समाविष्ट किये है। इस अखण्डमण्डलाकार आकृति में एक घातक में से दूसरे फिर दूसरे से तीसरे का विकास होता जाता है। सभी एक-दूसरे से जुड़कर अपना अस्तित्व साधते हुए एक दुसरे के पूरक एवं स्वाभाविक सहयोगी है। इनमे कोई संघर्ष नहीं है।


title: अपकृत्य

text: विधि के क्षेत्र में, ऐसे दोषपूर्ण कार्य को अपकृत्य या अपकृति (Tort) कहते हैं जो संविदा के उलंघन से सम्बन्धित न हो और न ही आपराधिक हो (non-contractual, non-criminal)। अपकृति का प्रयोग कानून में किसी ऐसे अपकार अथवा क्षति के अर्थ में होता है जिसकी अपनी निश्चित विशेषताएँ होती हैं। मुख्य विशेषता यह है कि उसका प्रतिकार क्षतिपूर्ति के द्वारा संभव हो तथा कारावास भेजने की आवश्यकता न हो।


title: अपकृत्य

text: (१) अपक्र्त्य् किसी व्यक्ति के अधिकार का अतिक्रमण अथवा उसके प्रति किसी अन्य व्यक्ति के कर्तव्य का उल्लंघन हैं;


title: अपकृत्य

text: अपक्र्त्य् के अनेक रूप हैं। मूल शब्द "टार्ट' का सार्वजनिक रूप में अर्थ यही है कि सीधे एवं सरल मार्ग का अतिक्रमण। अपकृति के प्रमुख रूप ये हैं:


title: अपकृत्य

text: अंग्रेजी विधि प्रणाली में "टार्ट' शब्द का प्रयोग नार्मन तथा रंगेविन सम्राटों के राज्यकाल में प्रारंभ हुआ। सन् 1896 ई. के पूर्व प्राय: पाँच शताब्दियों तक अपकृति का प्रतिकाल सम्राट् के लेख पर निर्भर रहा। अपकृति संबंधी अंग्रेजी कानून अधिकांश में वादजनित विधि के रूप में मिलता है यद्यपि गत शताब्दी के प्रारंभ में कुछ अनुविधि भी बनाए गए। अतएव सारभूत विधि के रूप में अपकृति कानून का विकास आधुनिक काल में हुआ।


title: अपकृत्य

text: भारतवर्ष में अंग्रेजी विधिप्रणाली अपनाई जाने के बहुत पहले, सुदूर अतीत में, अपकृति संबंधी कानून के प्रमाण मिलते हैं। मनु, याज्ञवल्क्य, नारद, व्यास, बृहस्पति तथा कात्यायन की स्मृतियों में अपकृति संबंधी हिंदू विधिप्रणाली का आधार हमें मिलता है। हिंदू तथा अंग्रेजी अपकृत्य-विधि-प्रणाली में एक महत्त्वपूर्ण अंतर यह है कि हिंदू प्रणाली में क्षतिपूर्ति द्वारा प्रतिकार केवल तभी संभव है जब आर्थिक क्षति हुई हो, न कि आग्रमण या मानहानि या परस्त्रीगमन के मामलों में। मुस्लिम विधिप्रणाली में अपकृति कानून का क्षेत्र और भी अधिक संकीर्ण हो गया। उसमें हिंसात्मक कार्यो में दंड दिया जाता था, केवल संपत्ति के बलाद्ग्रहण के मामलों में क्षतिपूर्ति के नियम थे।


title: अपकृत्य

text: अपकृत्य् तथा अपराध के सिद्धांत एवं प्रक्रिया दोनों में अंतर है। अपकृति क्षति या कर्तव्य का वह उल्लंघन है जिसका संबंध व्यक्ति से होता है और वह व्यक्ति अपकारों द्वारा क्षतिपूर्ति का अधिकारी होता है। परंतु अपराध लोककर्तव्य का उल्लंघन समझा जाता है और इसके लिए समाज अथवा राज्य अपराधी को दंड देता है। क्षति के कई दृष्टांत ऐसे हैं जो अपकृति तथा अपराध दोनों श्रेणियों के अंतर्गत आते हैं; जैसे आक्रमण अपमानलेख या चोरी। कभी-कभी कोई क्षति केवल अपराध की श्रेणी में रखी जा सकती है; जैसे सार्वजनिक बाधा और इसके ठीक विपरीत कतिपय क्षतियाँ केवल अपकृति की श्रेणी में आती हैं; जैसे अनधिकार प्रवेश। अपकृति तथा अपराध संबंधी प्रक्रिया में यह अंतर है कि अपकृति के मामले का वाद व्यवहार न्यायालय में प्रस्तुत किया जाता है परंतु आपराधिक मामलों का अभियोग दंड न्यायालय में चलता है।


title: अपकृत्य

text: अपकृति में वादी का अधिकार साधारण विधि के अंतर्गत प्राप्य अधिकार है परंतु संविदाभंग के मामले में पक्षों के अधिकार एवं कर्तव्य संविदा के उपबंधों के अनुसार ही होते हैं। संविदा में प्राय: क्षतिपूर्ति की राशि भी निश्चित हो जाती है और क्षतिपूर्ति सिद्धांत रूप में दंड न होकर केवल संविदा के उपबंध का पालन मात्र है।


title: नायाग्रा जल प्रपात

text: नियाग्रा जलप्रपात संयुक्त राज्य अमेरिका और कनाडा की सीमा पर स्थित एक जलप्रपात है। यह प्रपात सेंट लारेंस नदी पर स्थित है। नियाग्रा जलप्रपात कनाडा के ओन्टारियो और अमेरिका के न्यूयॉर्क राज्य की अंतर्राष्ट्रीय सीमा स्थित नियाग्रा नदी में बना है। यह जलप्रपात न्यूयॉर्क के बफेलो से 27 किलोमीटर उत्तर-पश्चिम और कनाडा के टोरंटो (ओन्टारियो) से 120 किलोमीटर दक्षिण पूर्व में स्थित है।


title: नायाग्रा जल प्रपात

text: नियाग्रा जलप्रपात अमेरिका के न्यूयॉर्क और कनाडा के ओंटारियो प्रांतों के मध्य अंतरराष्ट्रीय सीमा पर बहने वाली नियाग्रा नदी पर स्थित है।


title: माहेश्वरी

text: भगवान शिव जिनका एक नाम महेश भी है, ऐसे देवाधिदेव महादेव और माता पार्वती के अनुग्रह से उत्पन्न हुई वैश्य वर्ण का पालन करने वाली जाति को माहेश्वरी (English : Maheshwari) कहते हैं। भारत के राजस्थान राज्य में आने वाले मारवाड़ क्षेत्र से सम्बद्ध होने के कारण इन्हें मारवाड़ी भी कहा जाता है। माहेश्वरी जाति की उत्पत्ति भगवान शिव की महान कृपा-आशीर्वाद से ही हुआ है इसलिए 'श्री शिव परिवार' (भगवान शिवजी, माता पार्वतीजी, देवसेनापति कुमार श्री कार्तिकेयजी एवं प्रथमपूज्य देवता श्री गणेशजी) को माहेश्वरियों के कुलदेवता / कुलदैवत माना जाता है। माहेश्वरी जाति के मंदिरों में मुख्य रूप से श्री शिव परिवार की ही स्थापना होती है, यद्यपि यह भी सत्य है कि अधिकांश माहेश्वरियों ने वैष्णव संप्रदायों (वल्लभ सम्प्रदाय और रामानुज सम्प्रदाय आदि) से दीक्षा ग्रहण की हुई है। परंतु इसका यह अर्थ नहीं है कि यहाँ इष्ट का भेद है। सनातन धर्म में इष्ट देव के भेद से धर्म भेद को प्राप्त नहीं होता।


title: माहेश्वरी

text: "धर्मस्य मूलम् अर्थः" अर्थात धर्म का मूल अर्थ है। इसलिये स्वयं शास्त्रोक्त विधा से वैश्य धर्म (कृषि, गोपालन और वाणिज्य) का पालन करना, विश्व की अर्थव्यवस्था और अर्थ तंत्र को शास्त्रसम्मत बनाने का प्रकल्प चलना और विश्व में अर्थ के प्रकल्पों की भ्रष्ट होने से रक्षा करना माहेश्वरी समाज प्रमुख सिद्धान्त हैं।


title: माहेश्वरी

text: जब लोग शास्त्रोक्त यज्ञादि कर्मों से विमुख होने लगे थे तब संयोग ऐसे बने कि माहेश्वरी जाति की उत्पत्ति हुई, इस कारण माहेश्वरियों पर यह बहुत बड़ा दायित्व है कि धर्म का पालन तो करें ही लेकिन साथ ही निस्वार्थ भाव से धर्म की स्थापना करने के लिए अपने धन को उस ओर लगाए।


title: माहेश्वरी

text: माहेश्वरी समाज सत्य, प्रेम और न्याय के पथ पर चलता है। शरीर को स्वस्थ-निरोगी रखना, कर्म करना (मेहनत और ईमानदारी से काम करना), बांट कर खाना और प्रभु की भक्ति (नाम जाप एवं योग साधना) करना इसके आधार हैं। माहेश्वरी अपने धर्माचरण का पूरी निष्ठा के साथ पालन करते है तथा वह जिस स्थान / देश / प्रदेश /शहर में रहते है वहां की स्थानिक संस्कृति का पूरा आदर-सम्मान करते है, इस बात का ध्यान रखते है; यह माहेश्वरी समाज की विशेष बात है। आज दुनियाभर के कई देशों में और तकरीबन भारत के हर राज्य, हर शहर में माहेश्वरी बसे हुए है और अपने अच्छे व्यवहार के लिए पहचाने जाते है।


title: माहेश्वरी

text: ई.स. पूर्व 3133 में जब भगवान महेश जी और देवी महेश्वरी जी (माता पार्वती) के कृपा से 'माहेश्वरी' समाज की उत्पत्ति हुई थी तब भगवान महेश जी ने महर्षि पराशर, सारस्‍वत, ग्‍वाला, गौतम, श्रृंगी, दाधीच इन छः ऋषियों को माहेश्वरीयों का गुरु बनाया और उनको माहेश्वरीयों को मार्गदर्शित करने का दायित्व सौपा l कालांतर में इन गुरुओं ने ऋषि भारद्वाज को भी माहेश्वरी गुरु पद प्रदान किया जिससे माहेश्वरी गुरुओं की संख्या सात हो गई जिन्हे माहेश्वरीयों में सप्तर्षि कहा जाता है l सप्तगुरुओं ने भगवान महेश जी और माता महेश्वरी जी की प्रेरणा से इस अलौकिक पवित्र माहेश्वरी निशान (Symbol of Maheshwari community) और ध्वज का सृजन किया था l इस निशान को 'मोड़' कहा जाता है जिसमें एक त्रिशूल और त्रिशूल के बीच के पाते में एक वृत्त तथा वृत्त के बीच ॐ (प्रणव) होता है l माहेश्वरी ध्वजा (Flag) पर भी यह निशान अंकित होता है l केसरिया रंग के ध्वज पर गहरे नीले रंग में यह पवित्र निशान अंकित होता है, इसे 'दिव्यध्वज' कहते है l गुरुओं का मानना था की यह निशान और ध्वज सम्पूर्ण माहेश्वरियों को एकत्रित रखता है, आपस में एक-दूसरे से जोड़े रखता हैl


title: माहेश्वरी

text: गुरुओं का मानना था कि इस अलौकिक पवित्र माहेश्वरी निशान के दर्शन मात्र से ही हमारे भीतर दिव्य-सृजनात्मक ऊर्जा (एनर्जी) का संचार होता है l इसे देखते ही अनेक प्रेरक भाव मन में प्रस्फुटित होते है l माहेश्वरी निशान की उपस्थिति आपके घर, परिवार और जीवन में जो भी बुरी (दुष्ट) शक्तियां है उनका विनाश करती है ; इस दिव्य निशान के दर्शन मात्र से ही जीवन में सौभाग्य का उदय हो जाता है। आजकल लगभग सभी माहेश्वरी पत्र-पत्रिकाओं, वैवाहिक कार्ड, दीपावली कार्ड, आमंत्रण-पत्र एवं अन्य कार्यक्रमों की पत्रिकाओं में इस निशान (प्रतीक चिह्न) का प्रयोग किया जाता है। यह निशान (प्रतीक चिह्न) माहेश्वरी परम्परा में श्रद्धा एवं विश्वास का द्योतक है। यह निशान माहेश्वरी समाज के आन-बाण-शान का प्रतीक है l


title: माहेश्वरी

text: त्रिशूल धर्मरक्षा के लिए समर्पण का प्रतीक है l ”त्रिशूल” शस्त्र भी है और शास्त्र भी है. आततायियों के लिए यह एक शस्त्र है, तो सम्यक दर्शन, सम्यक ज्ञान और सम्यक चरित्र का यह एक अनिर्वचनीय शास्त्र भी हैl त्रिशूल पाप को नष्ट करने वाला एवं दुष्ट प्रवृत्ति का दमन करने वाला हैl जैसे ॐ स्वयं शिव स्वरुप है वैसे ही 'त्रिशूल' स्वयं शक्ति (आदिशक्ति माता पार्वती) स्वरुप हैl त्रिशूल का दाहिना पाता सत्य का, बाया पाता न्याय का और मध्य का पाता प्रेम का प्रतीक भी माना जाता हैl वृत्त के बीच का ॐ (प्रणव) स्वयं भगवान महेश जी का प्रतीक है, ॐ पवित्रता का प्रतीक है, ॐ अखिल ब्रम्हांड का प्रतीक हैl सभी मंगल मंत्रों का मूलाधार ॐ हैl परमात्मा के असंख्य रूप है उन सभी रूपों का समावेश ओंकार में हो जाता हैl ॐ सगुण निर्गुण का समन्वय और एकाक्षर ब्रम्ह भी हैl भगवदगीता में कहा है “ ओमित्येकाक्षरं ब्रम्ह”l माहेश्वरी समाज आस्तिक और प्रभुविश्वासी रहा है, इसी ईश्वर श्रध्दा का प्रतीक है- ॐ। माहेश्वरियों का यह गौरवशाली निशान बड़ा ही अर्थपूर्ण, पथ-प्रदर्शक और प्रेरणादायी है l


title: माहेश्वरी

text: माहेश्वरी का बोधवाक्य - माहेश्वरीयों का बोधवाक्य' सर्वे भवन्तु सुखिन: माहेश्वरीयों की विचारधारा को, संस्कृति को दर्शाता है। सर्वे भवन्तु सुखिन: अर्थात केवल माहेश्वरियों का ही नही बल्कि सर्वे (सभीके) सुख की कामना करनेवाला तथा सत्य, प्रेम, न्याय का उद्घोषक यह माहेश्वरी निशान सचमुच बडा अर्थपूर्ण है। माहेश्वरी निशान का दर्शन अत्यंत मंगलमय है, इसे देखते ही आतंरिक शक्ति, आतंरिक ऊर्जा जागृत हो जाती है, इसे देखते ही अनेक प्रेरक भाव मन में प्रस्फुटित होते है।


title: माहेश्वरी

text: माहेश्वरी निशान (प्रतीक चिह्न) किसी भी विचारधारा, दर्शन या दल के ध्वज के समान है, जिसको देखने मात्र से पता लग जाता है कि यह किससे संबंधित है, परंतु इसके लिए किसी भी निशान (प्रतीक चिह्न) का विशिष्ट (विशेष /यूनिक) होना एवं सभी स्थानों पर समानुपाती होना बहुत ही आवश्यक है। यह भी आवश्यक है कि प्रतीक का प्रारूप बनाते समय जो मूल भावनाएँ इसमें समाहित की गई थीं, उन सभी मूल भावनाओं को यह चिह्न अच्छी तरह से प्रकट करता है।


title: माहेश्वरी

text: इस निशान (प्रतीक चिह्न) को एक रूप छापने के लिए अब इसके फॉरमेट का विकास कर लिया गया है। इस फॉरमेट के उपयोग से इसे सही स्वरूप में छापा जा सकेगा। सुनिश्चित कर लें कि इसके सही प्रारूप/फॉरमेट का उपयोग हो रहा है।


title: माहेश्वरी

text: सुजानसेन का विवाह चंद्रावती के साथ हुआ।  सुजानसेन को उतर दिशा में कभी भी नही जाने का कहा गया था, किन्तु हठ पूर्वक वो 72 उमरावों के साथ उत्तर दिशा में गए। वहां उन्हें श्रृंगी ऋषि और दाधीच ऋषि यज्ञ करते हुए मिले ।


title: माहेश्वरी

text: सुजानसेन ने ऋषि मुनियों के यज्ञ को विध्वंस कर दिया । जिसके कारण ऋषियों ने सुजानसेन व 72 उमरावों को श्राप देकर उन्हें पत्थर के बना दिये ।


title: माहेश्वरी

text: जब सुजानसेन की पत्नी को पता चला तो उसने व 72 उमरावों की पत्नियों ने मिलकर शिवजी का ध्यान करके  तपस्या की। तपस्या से प्रसन्न होकर भगवान शिव और माता पार्वती प्रकट हुए और माता पार्वती के कहने पर भगवान शिव ने सभी उमरावों को व सुजानसेन को जीवन दान दिया । तब सबने महेश वंदना गाई । भगवान महेश के द्वारा जीवन दान मिलने के कारण माहेश्वरी कहलाये । ये एक सुंदर कहानी / गाथा के रूप में भी उपलब्ध है ।


title: माहेश्वरी

text: दम्माणी, करनाणी, सुरजन, धूरया, गांधी, राईवाल, बिन्नाणी, मूथा, मोदी, मोह्त्ता, फाफट आदि। इसके अलावा भी बहुत सी खान्पे है, जो यहाँ नहीं आ सकी है, जो 'राठी' खांप के गोत्र के अंतर्गत आती है l कुछेक अन्य भी हो सकती है l


title: माहेश्वरी

text: आगे इनकी और कई नख/उप-खांपे हुयी जैसे - ओझा, दायमा, शर्मा, आदि (आगे चलकर इन गुरुओं को पुरोहित कहकर जाना जाने लगा.).


title: माहेश्वरी

text: सनातन धर्म के समस्त शास्त्रसम्मत व्रत, उत्सव एवं पर्व माहेश्वरियों द्वारा मनाये जाते हैं। साथ ही क्षेत्रीय मारवाड़ी या जातीय परम्परा से चले आ रहे व्रत, उत्सव और पर्व भी माहेश्वरियों द्वारा मनाये जाते हैं।


title: माहेश्वरी

text: इस सूची में केवल वे ही व्रत, उत्सव और पर्व उल्लिखित किये गए हैं जिनका क्षेत्रीय या जातीय परंपरा से माहेश्वरियों द्वारा पालन किया जाता है।


title: राजस्थान पुलिस

text: राजस्थान पुलिस भारत के राजस्थान राज्य की नागरिक सेवा है। राजस्थान पुलिस का ध्येय "अपराधियोँ में डर, आमजन में विश्वास" है। इसका मुख्यालय जयपुर में स्थित है। राजस्थान पुलिस का स्थापना दिवस 16 अप्रैल को मनाया जाता है।


title: राजस्थान पुलिस

text: अगस्त 1947 में स्वतंत्रता के आगमन के साथ, भारत की 563 रियासतें धीरे-धीरे विभिन्न प्रशासनिक सजातीय इकाइयों में एकीकृत हो गईं। राजस्थान राज्य अपने वर्तमान स्वरूप में विभिन्न चरणों में अस्तित्व में आया। 18 मार्च, 1948 को अलवर, भरतपुर, धौलपुर और करौली वाले मत्स्य संघ की पहली शुरुआत की गई थी। वे एक सप्ताह बाद बांसवाड़ा, बूंदी, डूंगरपुर, झालावाड़, किशनगढ़, कुशलगढ़, कोटा, प्रतापगढ़, शाहपुरा, टोंक से शामिल हुए। और उदयपुर। ठीक एक साल बाद, चार बड़े राज्यों के बीच। जयपुर, जोधपुर, बीकानेर और जैसलमेर भी शामिल हुए। दोनों ने मिलकर ग्रेटर राजस्थान का गठन किया, जिसका उद्घाटन भारत के गृह मंत्री सरदार वल्लभ भाई पटेल ने 31 मार्च, 1949 को किया था। हालांकि यह प्रक्रिया आजादी के तुरंत बाद शुरू हो गई थी। यह 1956 तक नहीं था कि सभी राज्य वर्तमान राजस्थान बनाने के लिए एक साथ आए। तत्कालीन रियासतों ने राजस्थान को आकार, जनसंख्या, राजस्व संसाधनों, प्रशासनिक प्रक्रियाओं और प्रथाओं में काफी भिन्नता प्रदान की है। यह कानून और व्यवस्था के कार्यों के लिए सुरक्षा बलों की संरचना और क्षमता में विधिवत रूप से परिलक्षित होता था। हालांकि, इन राज्यों के विलय के साथ, उनके पुलिस बलों को एक एकल पुलिस बल में मिला दिया गया, जिसे राजस्थान पुलिस के रूप में जाना जाता था। अपनी स्थापना के बाद के शुरुआती वर्षों में, राजस्थान पुलिस में प्रतिनियुक्ति पर अधिकारियों का नेतृत्व किया गया था और पहले पुलिस महानिरीक्षक श्री आर.बनर्जी थे, जिन्होंने 7 अप्रैल, 1949 को पदभार संभाला था। श्री बनर्जी ने इस पद पर सात महीने तक कार्य किया और उस अवधि के अधिकांश समय को विभिन्न पुलिस बलों के एकीकरण के आवश्यक पूर्वाग्रहों के लिए समर्पित किया। उन्होंने राजस्थान पुलिस विनियमों में संयुक्त राज्य राजस्थान के लिए एक सामान्य पुलिस कोड की व्यवस्था की। राजस्थान पुलिस सेवा का गठन जनवरी 1951 में किया गया था और राज्य भर के योग्य अधिकारियों की नियुक्ति की गई थी। यह राजस्थान पुलिस की शुरुआत के रूप में चिह्नित है जैसा कि हम आज जानते हैं।


title: पोंनियिन सेलवन

text: "पोंनियिन सेलवन" (, "पोन्नी का बेटा") 2400 पृष्ठ का कल्कि कृष्णमूर्ति द्वारा लिखित 20 वीं सदी का एक प्रसिद्ध तमिल ऐतिहासिक उपन्यास है। 5 संस्करणों में लिखा गया यह उपन्यास अरुलमोज्हीवर्मन की कहानी का वर्णन करता है (जिसे बाद में राजराजा चोला के रूप में ताज पहनाया गया - तमिल इतिहास के महान राजाओं में से एक जिन्होंने 10वीं-11वीं शताब्दी में शासन किया)।


title: पोंनियिन सेलवन

text: पोंनियिन सेलवन को व्यापक रूप से अभी तक का तमिल में लिखित सबसे बड़ा उपन्यास माना जाता है। यह 10 वीं सदी के दौरान चोला साम्राज्य के ऐश्वर्य से संबंधित है। यह "कल्कि" आवधिक तमिल के अनुसार क्रमानुगत था। यह धारावाही प्रकाशन साढें तीन साल के लिए चला और हर सप्ताह बहुत रूचि के साथ इसके प्रकाशन की प्रतीक्षा की जाती थी।


title: पोंनियिन सेलवन

text: यह उपन्यास सबसे पहले 1950 दशक के दौरान तमिल साप्ताहिकी कल्कि में 3.5 साल तक अध्याय के रूप में प्रकाशित किया गया था।


title: पोंनियिन सेलवन

text: किताब और लेखक की विशाल लोकप्रियता को ध्यान में रखते हुए तमिलनाडु सरकार द्वारा इस उपन्यास को राष्ट्रीयकृत किया गया था और यह हर किसी के लिए प्रकाशन हेतु एक खुले स्रोत के रूप में उपलब्ध है। भारतीय फिल्म निर्माता मणिरत्नम् द्वारा निर्देशित उपन्यास की का निर्माण किया जा रहा है।


title: पोंनियिन सेलवन

text: "पोंनियिन सेलवन" एक ऐतिहासिक उपन्यास है, जिसमें बहुत से वास्तविक ऐतिहासिक पात्रों और ज्यादातर असली ऐतिहासिक घटनाओं को सम्मिलित किया गया हैं।


title: पोंनियिन सेलवन

text: चोल राजवंश पर उपलब्ध प्राचीनतम प्रमाण प्रसिद्ध चोल राजा करिकल पेरुवलाथन और उनके बाद के कई अन्य प्रसिद्ध राजाओं जैसे किल्लीवलावन, नेदुन्किल्ली, पेरुन्किल्ली आदि के बारे में है। इस के बाद, ये निशान ठन्डे पड़ जाते है और फिर विजयालय चोल द्वारा पांडीयास और पल्लव को हराकर पुन: चोल राजवंश की स्थापना के साथ दोबारा उभर कर आते है।


title: पोंनियिन सेलवन

text: विजयालय चोल (848-871 CE) मध्यकालीन चोल वंश के संस्थापक थे। उन्होंने पल्लव के एक प्रमुख जागीरदार से देश को जीता था और पज्हयारु को राजवंश की राजधानी के रूप में स्थापित किया जिसे बाद में सुंदर चोल के शासन के दौरान बदलकर तंजावुर कर दिया गया। उनके पुत्र और उत्तराधिकारी आदित्य I ने पल्लव और कोंगु देश पर विजय प्राप्त की। बाद में, अपने बेटे परान्तका (c 907-955 CE) के नेतृत्व में चोलों ने एक अधिराज्य पर अधिग्रहण प्राप्त किया जिसने राजराजा और कुलोथुंगा चोल के विशाल साम्राज्य को पूर्वाभास प्रदान किया। परान्तका I ने बनास, गंगास, पंड्या और सीलोन के राजा पर जीत हासिल की।


title: पोंनियिन सेलवन

text: इस तथ्य को और उनकी विजय की सीमा को उनके शिलालेखों से जाना जाता है। उनके शासनकाल के अंत या उनकी मृत्यु से पहले कृष्णा III के नेतृत्व में राष्ट्रकूटों ने तमिल देश पर आक्रमण किया और चोल राजकुमार राजदित्य को तक्कोलम (अराकोणम के निकट) पर c में मार दिया। 948 CE और तोंदैनादु को जब्त कर लिया जिस पर उन्होंने सदी के एक चौथाई तक शासन किया, जिसने चोलों के प्रभुत्व को उनके पैतृक राज्य, जो आधुनिक युग में तंजावुर और तिरुचिरापल्ली जिलों का गठन करते है, तक सीमित कर दिया।


title: पोंनियिन सेलवन

text: गंदारादित्य, एक महान शैव, के बेटे को प्रसिद्ध मधुरंताका बनना था। लेकिन गंदारादित्य एक महान राजा नहीं थे और उनके शासनकाल के अंत में चोल राज्य के दुश्मनों की संख्या में फिर से वृद्धि शुरू हो गयी। इसके अलावा, उनके बाद उनके भाइयों राजथिथा और अरिंजय दोनों की ताजपोशी नहीं की जा सकी क्योंकि इनमें से पहला तो पहले ही मर चुका था और दूसरा अपना अंत किसी भी क्षण उम्मीद कर रहा था। गंदारादित्य के बाद अरिंजय के बेटे सुंदर चोल या परंथाका द्वितीय, जिस नाम से वह पूर्व में जाना जाते थे, राजा बन गए।


title: पोंनियिन सेलवन

text: अरिंजय चोल कम उम्र में ही एक लड़ाई में एक मर गए, वह गंदारादित्य के बाद सिंहासन पर बैठने वाले परंथाका द्वितीय के पिता थे।


title: पोंनियिन सेलवन

text: परान्तका चोल द्वितीय (अरिंजय के बेटे, जिन्हें प्रचलित रूप से सुंदर चोल नाम से भी जाना जाता था क्योंकि वे बहुत आकर्षक थे और उन्होंने बहुत अच्छी तरह से राज्य पर शासन किया था), हालांकि बाद में वे भयंकर रूप से बीमार पड़ गए क्योंकि उनके पैरों को लकवा मार गया था। वे राजराजा, आदित्य करिकला और कुंदवई के गौरवान्वित पिता थे।


title: पोंनियिन सेलवन

text: आदित्य करिकालन या आदित्य द्वितीय परंथाका द्वितीय के बड़े पुत्र थे जो परंथाका द्वितीय के बाद चोल वंश के स्पष्ट उत्तराधिकारी थे। परन्तु इससे पहले कि वह सिंहासन पर बैठ सके कपट से उन्हें मार दिया गया। उन्हें कदम्बुर मेलाकदाम्बुर सम्बुवारायर मालिगाई में मारा गया है और


title: पोंनियिन सेलवन

text: मादुरंत्का, आधिकारिक तौर पर उत्तम चोल, गंदारादित्य और सेम्बियन महादेवी के बेटे थे। हालांकि उन्हें सिंहासन की इच्छा नहीं थी, यह उन पर राजराजा और उनके दोस्त वन्थियादेवा द्वारा जबरदस्ती सौंपा गया था। उन्होंने लगभग 12 वर्षों की अवधि तक शासन किया, उनकी मौत के बाद राजराजा को सिंहासन पर बैठाया गया।


title: पोंनियिन सेलवन

text: आदित्य करिकालन द्वितीय ने कुछ वर्षों बाद राष्ट्रकुटों से फिर से तोंदैनादु जीत लिया। वे एक महान योद्धा थे। उन्होंने सेवुर के युद्ध मैदान में कई बार साहसिक प्रदर्शन किया और लंबे समय से शासन कर रहे मायावी पांडिया राजा वीरापंदिया को मौत की सजा दी। आदित्य की मौत पर, उत्तराधिकार चोल साम्राज्य के एक समुदाय के रूप में विवादित हो गया था। अधिकांशत श्रेष्ठजन और व्यक्ति लोकप्रिय राजकुमार अरुल्मोज्हिवर्मन (राजराजा चोल) को सिंहासन पर बैठाना चाहते थे, लेकिन वह खुद अपने चाचा मदुरंताका उथाम्मा चोल को राजा बनाये जाने के पक्ष में थे। आखिरकार, अरुल्मोज्हिवर्मन ने मधुरंताका द्वारा मुकुट स्वीकार करने हेतु एक योजना बनाई। उसके बाद, अरुल्मोज्हिवर्मन राजाराजन 985 CE में राजा बन गया। उनके शासनकाल में अत्युत्तम चोल साम्राज्य को अद्वितीय महिमा और सबसे बड़ी प्रसिद्धि और समृद्धि प्राप्त हुई।


title: पोंनियिन सेलवन

text: "पोंनियिन सेलवन" राजा राजा चोल को दिया गया उपनाम था। अरुल्मोज्हिवर्मन का मूल शीर्षक "राजकेसरी वर्मन", "मुम्मुदी-सोला-देवा" था। वह परान्तका चोल द्वितीय उर्फ सुंदरा चोल और रानी वानामादेवी के दूसरे पुत्र थे। राजा राजा चोलन की एक बड़ी बहन, कुंदवई और एक बड़े भाई, आदित्य करिकालन थे। उनके मन में अपनी बहन, जिसने अपने जीवन के आखिरी पल तंजावुर में अपने छोटे भाई के साथ बिताये, के लिए बहुत आदर था और उन्होंने अपनी पहली बेटी का नाम उनके नाम पर रखा।


title: पोंनियिन सेलवन

text: कल्कि के अन्य स्रोत पत्थर शिलालेख, तांबा की प्लेटें और अन्य किताबें थीं। तंजावुर के एक महान मंदिर में एक पत्थर पटलिका है जिस पर निम्नलिखित शिलालेख है: "राजा राजा चोलर की प्रतिष्ठित बड़ी बहन, वन्दियादेवन अजवर परंथाकर कुन्दवैयर की पत्नी". "हिस्ट्री ऑफ लेटर चोलाज़" पुस्तक में वन्दियाठेवन, बाना राजकुमार, एक वास्तविक ऐतिहासिक चरित्र, जो इस उपन्यास के नायक है, के संदर्भ में पांच पंक्तिया है। षड़यंत्रकारियों के नाम भी पत्थर शिलालेख से ही प्राप्त हुए है।


title: पोंनियिन सेलवन

text: विभिन्न राजाओं की गतिविधियों के बारे में जानकारी भी इन शिलालेखों और तांबे की प्लेटों, जैसी कि एन्बिल में पाई गयी है, से प्राप्त हुई है। थिरुवालान्गादु की तांबे प्लेटो से यह पता चलता है कि " चोला लोग इस बात के लिए बहुत उत्सुक थे कि सुन्दर चोल के बाद अरुल्मोज्हिवर्मन को सिंहासन पर बैठना चाहिए और उनके देश पर शासन करना चाहिए. लेकिन अरुल्मोज्हिवर्मन सिंहासन के लिए, अपने चाचा उत्तम चोल, उनके दादा के बड़े भाई गंदारादित्य के बेटे, के अधिकार का सम्मान किया करते थे और इसलिए उन्हें राजा का ताज पहनाया".


title: पोंनियिन सेलवन

text: कहानी वन्दियाठेवन, एक आकर्षक युवक जो युवराज आदित्य करिकालन की तरफ से राजा और राजकुमारी को संदेश देने के लिए चोल देश जाता है, के आसपास घूमती है। कहानी वन्दियाठेवन की चोल देश और युवा राजकुमार अरुल्मोज्हिवर्मन की श्रीलंका यात्रा के बीच भ्रमण करती है। कहानी जागीरदार और क्षुद्र सेनापति द्वारा रची गयी साजिश के कारण प्रतीयमानतः अशांति और गृहयुद्ध के संकेत को देखते हुए देश में राजनीतिक शांति स्थापित करने के उद्देश्य से अरुल्मोज्ही (मुकुट से पहले राजा राजा कहा जाता था) को वापस लाने के लिए उनकी बहन कुंदवई के द्वारा किये गए प्रयासों से संबंधित है।


title: पोंनियिन सेलवन

text: परान्तक चोल के दूसरे बेटे गंदारादित्य को सिंहासन पर बैठाया गया था क्यूंकि उनके पहले बेटे राजदित्य की मृत्यु एक युद्ध में हो गई थी। गंदारादित्य की मौत के समय उनके बेटे मदुरंथाका बच्चे थे इसलिए उनके भाई अरिंजय को सिंहासन पर बैठाया गया था। अरिंजय की मृत्यु के बाद उनके बेटे परान्तका द्वितीय, सुन्दर चोल को सिंहासन पर बैठाया गया था। उनके दो बेटे, आदित्य करिकालन और अरुल्मोज्ही वर्मन और एक बेटी कुंदवई थी।


title: पोंनियिन सेलवन

text: कहानी की शुरुआत में ही सम्राट सुन्दर चोल को बीमार और अपाहिज दिखाया गया है। आदित्य करिकालन उत्तरी कमान के जनरल है और कांची में रहते है और अरुल्मोज्हिवर्मन (जो बाद में राजा राजा चोल के रूप में प्रसिद्ध हुए थे) युद्ध में श्रीलंका में है और उनकी बहन कुंदवई पिरात्ति पज्हयारै में चोल राजा के घर में रहती हैं।


title: पोंनियिन सेलवन

text: जब अफवाह फैलती है कि सुन्दर चोल और उनके बेटों के खिलाफ एक साजिश रची गयी है, इससे कहानी को गति प्रदान की गयी है। एक व्यक्ति जो पंड्या साजिश की एक झलक प्राप्त कर लेता है वह वाना कबीले वल्लावारायण वन्दियाठेवन का एक योद्धा है। हालांकि पुस्तक का शीर्षक पोंनियिन सेलवन है परन्तु पुस्तक का नायक वन्दियाठेवन, आदित्य करिकालन का दोस्त है।


title: पोंनियिन सेलवन

text: ऐसा वन्दियाठेवन के माध्यम से होता है कि हम अरुल्मोज्हिवर्मन, राजकुमार जिसे सभी लोग प्यार करते है और पेरिया पज्हवेत्तुरायर, चांसलर जो साठ साल की उम्र में नंदिनी से शादी करते है, जैसे उपन्यास के पात्रों से मिल पाते हैं। अपनी जवानी में आदित्य करिकालन को नंदिनी के साथ प्यार हो गया था, लेकिन आदित्य करिकालन द्वारा वीरापन्द्यां (जो शायद उसका प्रेमी था) के मार दिए जाने पर वह प्रतिशोधी हो गयी और चोला वंश को नष्ट करने की कसम खाती है। हमारी मुलाकात कुंदवई देवी से भी होती है जो साजिश की खबर सुनने के बाद वन्दियाठेवन को अरुल्मोज्हिवर्मन के लिए तुरंत वापस आने का एक संदेश लेकर श्रीलंका भेजती हैं।


title: पोंनियिन सेलवन

text: इनके अलावा, वहां मदुरंथाका तेवर (जिन्हें साजिश करने वाले लोग राजा बनाना चाहते हैं), गंदारादित्य और अनिरुध ब्रह्मरायर का बेटा, सुन्दर चोलर का प्रधानमंत्री और ऐसा व्यक्ति जिसकी आंखें और कान हर जगह है, जैसे अन्य पात्र भी हैं। लेकिन किताब में सबसे अदभुत चरित्र ब्रह्मरायर के जासूस अज्ह्वरकड़ियां नम्बी का है, वह एक वैष्णव है जो बहस के लिए शैवों को चुनौती देने के लिए देश के चारों ओर घूमता रहता है। वह प्रधानमंत्री के लिए जानकारी इकट्ठा करता है और हमेशा वन्दियाठेवन के आसपास रहता है जिससे मुसीबत के दौरान उसका बचाव कर सके।


title: पोंनियिन सेलवन

text: इसमें कुछ सुंदर महिलायें भी हैं जैसे वनाठी, कोदुम्बलुर की राजकुमारी जो अरुल्मोज्ही से प्यार करती है; पून्कुज्हाली, नाविक औरत जो भावी राजा को श्रीलंका पहुंचाती है; मंदाकिनी, मूक और बधिर सौतेली माँ और रक्काम्मल, एक केवट की पत्नी जो पंड्या षड़यंत्रकारियों का समर्थन करता है। इनमें सबसे यादगार नंदिनी है जिसके बारे में कहा गया है कि उसके सौंदर्य में किसी भी आदमी को प्रभावित करने की शक्ति है।


title: पोंनियिन सेलवन

text: पून्कुज्हाली की मदद से वन्दियाठेवन श्रीलंका में पहुंचता है, अरुल्मोज्हिवर्मन मिलता है और उनका करीबी दोस्त बन जाता है। श्रीलंका में अरुल्मोज्हिवार्मन को पता चलता है कि उनके पिता ने श्रीलंका के निकट एक द्वीप में जन्म से बहरी और गूंगी लड़की के साथ कुछ समय बिताया था। वह उससे मिलता है और उन्हें उसकी चित्रकारी से पता चलता है कि उस लड़की और उनके पिता के दो बच्चों है। ये बच्चे कौन हैं और क्या वे सिंहासन के लिए सही है? बाद में एक दिन थिरुपुराम्बयम जंगल में वन्दियाठेवन देखता है कि नंदिनी और पंड्या षड़यंत्रकारियों ने एक छोटे लड़के को सिंहासन पर बैठा रखा है और सबने उसके सामने एक शपथ ली। यह लड़का कौन है और उसे सिंहासन पर आरूढ़ होने के कौन से अधिकार प्राप्त हैं?


title: पोंनियिन सेलवन

text: श्रीलंका से वापस आते समय अरुल्मोज्हिवर्मन एक चक्रवात में फंस जाता है और गायब हो जाता है। अफवाह फैल जाती है कि वह मर चुका है, लेकिन वह जीवित होता है और नागपट्टिनम में चूड़ामणि विहारं नाम के एक बौद्ध मठ में रहता है। फिर धीरे धीरे वितरित परिवार का कोडांतरण शुरू होता है। इस बीच षड़यंत्रकारी एक दिन का चयन करते है जिस दिन राजा और उनके पुत्रों दोनों की हत्या कर दी जाएगी.


title: पोंनियिन सेलवन

text: क्या षड़यंत्रकारी सुन्दर चोल की हत्या करने और मधुरंथाका को राजा के रूप में सिंहासन पर बैठाने में सफल हो जायेंगे या अरुल्मोज्हिवर्मन को राजा का ताज पहनाया जाएगा? यह एक प्रमुख सवाल है जिस पर कहानी घूमती है। यह पुस्तक पांचवें हिस्से में एक नाटकीय चरमोत्कर्ष पर समाप्त होती है जहां मदुरंथाका चोल के बारे में सच्चाई का पता चलता है।


title: पोंनियिन सेलवन

text: कॉपीराइट नियमों और कल्कि समूह द्वारा सख्ती से उनका अनुसरण करने के कारण इस पुस्तक की उत्तर कथा में भाग लेने से कई लेखकों को रोका है (हालांकि कल्कि खुद व्यापक रूप से अन्य लेखकों को पुस्तक के अंतभाषण में भाग लेने के लिए सुझाव देते है)। नन्धिपुराथ्त्हू नयागी द्वारा वेम्बू विकिरमण एक उत्तर कथा है जिसमें लेखक ने दोषारोपण उल्लंघन से बचने के लिए सभी प्रमुख पात्रों के लिए अलग अलग वर्तनी का उपयोग किया है।


title: पोंनियिन सेलवन

text: कल्कि कृष्णमूर्ति द्वारा किये गए कार्यों का राष्ट्रीयकरण होने के बाद पोंनियिन सेलवन के कॉपीराइट अस्तित्व में रह गए हैं। कई प्रकाशक अब वही किताब बिना रॉयल्टी शुल्कों के प्रिंट करते हैं।


title: पोंनियिन सेलवन

text: बलाकुमरण की "उदयर" और अनुषा वेंकटेश की "कविरी मैन्थान" पोंनियिन सेलवन की उत्तर कथा है जो क्रमशः 2000 और 2007 के आसपास प्रकाशित हुई है।


title: पोंनियिन सेलवन

text: बलाकुमरण की "कदिगाई" पोंनियिन सेलवन के समान्तर चलती है इसमें रविदासन, नंधिनी के जीवन को दिखाया गया है और यह आदित्य करिकलर की हत्या पर समाप्त होती है।


title: योजना (प्रोजेक्ट) विधि

text: प्रोजेक्ट विधि की मूल अवधारणा जॉन डीवी के द्वारा दी गई है तथा उनके शिष्य किलपैट्रिक ने इस विधि का प्रतिपादन किया।


title: मैथिली भाषा

text: मैथिली भारत के बिहार और झारखंड राज्यों और नेपाल के तराई क्षेत्र में बोली जाने वाली भाषा है। यह "हिन्द आर्य" परिवार की सदस्य तथा मागधी परिवार की भाषा है। इसका प्रमुख स्रोत संस्कृत भाषा है जिसके शब्द "तत्सम" वा "तद्भव" रूप में मैथिली में प्रयुक्त होते हैं। यह भाषा बोलने और सुनने में बहुत ही मोहक लगती है।


title: मैथिली भाषा

text: मैथिली भारत में मुख्य रूप से दरभंगा, मधुबनी, सीतामढ़ी, समस्तीपुर, मुंगेर, मुजफ्फरपुर, बेगूसराय, पूर्णिया, कटिहार, किशनगंज, शिवहर, भागलपुर, मधेपुरा, अररिया, सुपौल, वैशाली, सहरसा, रांची, बोकारो, जमशेदपुर, धनबाद और देवघर जिलों में बोली जाती है|


title: मैथिली भाषा

text: बँगला, असमिया और ओड़िया के साथ साथ इसकी उत्पत्ति मागधी प्राकृत से हुई है। कुछ अंशों में ये बंगला और कुछ अंशों में हिंदी से मिलती जुलती है।


title: मैथिली भाषा

text: वर्ष २००३ में मैथिली भाषा को भारतीय संविधान की ८वीं अनुसूची में सम्मिलित किया गया। तात्कालिन प्रधानमंत्री अटल विहारी वाजपेयीजी ने मैथिली भाषा को ८वीं अनुसूची में सम्मिलित करने की घोषणा सुपौल जिला के निर्मलीमे किए थे।


title: मैथिली भाषा

text: पहले इसे मिथिलाक्षर तथा कैथी लिपि में लिखा जाता था जो बांग्ला और असमिया लिपियों से मिलती थी पर कालान्तर में देवनागरी का प्रयोग होने लगा। मिथिलाक्षर को तिरहुता या वैदेही लिपी के नाम से भी जाना जाता है।बौद्धों के प्राचीन ग्रंथ 'ललित- विस्तर' में इसका नाम “वैदेही" मिलता है | लिपि शास्त्र के विद्वानों के अनुसार 'मैथिली लिपि' का विकास 'गुप्त लिपि' से माना जाता है। 'नागरी लिपि' का उत्तर पूर्वी भारत से प्रचार होने से बहुत पहले ही इस लिपि का विकास हो चुका था और इसी कारण से देवनागरी का प्रभाव इस लिपि पर नहीं दीख पड़ता। इस लिपि में लिखित पुस्तकों का पता जापान तथा चीन देश में भी मिलता है । यह असमिया, बाङ्ला व ओड़िया लिपियों की जननी है। ओड़िया लिपी बाद में द्रविड़ भाषाओं के सम्पर्क के कारण परिवर्तित हुई।


title: मैथिली भाषा

text: मैथिली का प्रथम प्रमाण रामायण में मिलता है। यह त्रेता युग में मिथिलानरेश राजा जनक की राज्यभाषा थी। इस प्रकार यह इतिहास की प्राचीनतम भाषाओं में से एक मानी जाती है। प्राचीन मैथिली के विकास का शुरूआती दौर प्राकृत और अपभ्रंश के विकास से जोड़ा जाता है। लगभग ७०० इस्वी के आसपास इसमें रचनाएं की जाने लगी। विद्यापति मैथिली के आदिकवि तथा सर्वाधिक ज्ञाता कवि हैं। विद्यापति ने मैथिली के अतिरिक्त संस्कृत तथा अवहट्ट में भी रचनाएं लिखीं। ये वह दो प्रमुख भाषाएं हैं जहाँ से मैथिली का विकास हुआ। भारत की लगभग 5.6 प्रतिशत आबादी लगभग 7-8 करोड़ लोग मैथिली को मातृ-भाषा के रूप में प्रयोग करते हैं और इसके प्रयोगकर्ता भारत और नेपाल के विभिन्न हिस्सों सहित विश्व के कई देशों में फैले हैं। मैथिली विश्व की सर्वाधिक समृद्ध, शालीन और मिठास पूर्ण भाषाओं में से एक मानी जाती है। मैथिली भारत में एक राजभाषा के रूप में सम्मानित है। मैथिली की अपनी लिपि है जो एक समृद्ध भाषा की प्रथम पहचान है। नेपाल हो या भारत कही भी सरकार के द्वारा मैथिली भाषा के विकास हेतु कोई खास कदम नहीं उठाया गया है। अब जा कर गैर सरकारी संस्था और मीडिया द्वारा मैथिली के विकास का थोड़ा प्रयास हो रहा है। अभी १५/२० रेडियो स्टेशन ऐसे है जिसमें मैथिली भाषा में कार्यक्रम प्रसारित किया जाता है। समाचार हो या नाटक कला और अन्तरवार्ता भी मैथिली हो रहा है। किसी किसी रेडिओ में तो ५०% से अधिक कार्यक्रम मैथिली में हो रहा है। ये पिछले २/३ वर्षो से विकास हो रहा है ये सिलसिला जारी है। टीवी में भी अब मैथिली में खबर दिखाती है। नेपाल में कुछ चैनल है जैसे नेपाल 1, सागरमाथा चैनल, तराई टीवी और मकालू टीवी है।


title: मैथिली भाषा

text: मैथिली साहित्य का अपना समृद्ध इतिहास रहा है और चौदहवीं तथा पंद्रहवीं शताब्दी के कवि विद्यापति को मैथिली साहित्य में सबसे ऊँचा दर्जा प्राप्त है। विद्यापति के बाद के काल में गोविन्द दास, चन्दा झा, मनबोध, पंडित सीताराम झा, जीवनाथ झा (जीवन झा) प्रमुख साहित्यकार माने जाते हैं।


title: मैथिली भाषा

text: भारत की साहित्य अकादमी द्वारा मैथिली को साहित्यिक भाषा का दर्जा पंडित नेहरू के समय १९६५ से हासिल है। २२ दिसंबर २००३ को भारत सरकार द्वारा मैथिली को भारतीय संविधान की आठवीं अनुसूची में भी शामिल किया गया है और नेपाल सरकार द्वारा मैथिली को नेपाल में दूसरे स्थान में रखा गया है।


title: बोकारो इस्पात संयंत्र

text: बोकारो स्टील प्लांट भारत का सार्वजनिक क्षेत्र का इस्पात संयत्र है जो सोवियत संघ के सहयोग से बना था। यह झारखण्ड के बोकारो में स्थित है। यह संयंत्र भारत के प्रथम स्वदेशी इस्पात संयंत्र के रूप में जाना जाता है।


title: बोकारो इस्पात संयंत्र

text: सन् १९६४ में यह एक लिमिटेड कंपनी के रूप में निगमित किया गया। बाद में इसे भारत सरकार के स्टील अथारिटी ऑफ इण्डिया लिमिटेड के साथ मिला दिया गया। पहले इसे 'बोकारो स्टील लिनिटेड' (बीएसएल) के नाम से जाना जाता था। इसकी पहली ब्लास्ट फरनेस २ अक्टूबर १९७२ को आरम्भ हुई थी।


title: बोकारो इस्पात संयंत्र

text: सम्प्रति इसमें ५ ब्लास्ट फरनेस हैं जो ४.५ मेट्रिक टन द्रव इस्पात बनाने की क्षमता रखते हैं। इस संयंत्र का वृहद आधुनीकीकरण किया जा रहा है जिसके पूर्ण होने पर इसकी क्षमता १० टन के ऊपर पहुँच जायेगी।


title: बोकारो इस्पात संयंत्र

text: बोकारो में हॉट रोल्ड कॉयल, हॉट रोल्ड प्लेट, हॉट रोल्ड शीट, कोल्ड रोल्ड कॉयल, कोल्ड रोल्ड शीट, टिन मिल ब्लैक प्लेट (टीएमबीपी) और गेल्वेनाइज्ड प्लेन तथा कोरुगेटेड (जीपी/जीसी) शीट जैसे सपाट तैयार किए जाते हैं। कारखाने ने मोटरगाड़ी, पाइप और ट्यूब, एलपीजी सिलेण्डर, बैरल और ड्रम तैयार करने वाले उद्योगों सहित अनेक आधुनिकी इंजीनियरी उद्योगों के लिए एक सुदृढ़ कच्चा माल आधार तैयार किया है।


title: बोकारो इस्पात संयंत्र

text: बोकारो इस्पात कारखान सार्वजनिक क्षेत्र में चौथा इस्पात कारखाना है। यह सोवियत संघ के सहयोग से 1965 में प्रारम्भ हुआ। आरम्भ में इसे 29 जनवरी 1964 को एक लिमिटेड कम्पनी के तौर पर निगमित किया गया और बाद में सेल के साथ इसका विलय हुआ। पहले यह सेल की एक सहायक कम्पनी और बाद में सार्वजनिक क्षेत्र लोहा और इस्पात कम्पनियां (पुनर्गठन एवं विविध प्रावधान) अधिनियम 1978 के अंतर्गत एक यूनिट बनाई गई। कारखाने का निर्माण कार्य 6 अप्रैल 1968 को प्रारम्भ हुआ।


title: बोकारो इस्पात संयंत्र

text: यह कारखाना देश के पहले स्वदेशी इस्पात कारखाने के नाम से विख्यात है। इसमें अधिकतर उपकरण, साज-सामान तथा तकनीकी कौशल स्वदेशी ही है। कारखाने का 17 लाख टन इस्पात पिण्ड का प्रथम चरण 2 अक्टूबर 1972 को पहली धमन भट्टी चालू होने के साथ ही शुरू हुआ तथा निर्माण कार्य तीसरी धमन भट्टी चालू होने पर 26 फ़रवरी 1978 को पूरा हो गया। 40 लाख टन चरण की सभी यूनिटें चालू हो चुकी हैं और 1990 के दषक में आधुनिकीकरण से कारखाने की क्षमता बढ़ाकर 45 लाख टन तरल इस्पात की कर दी गई है।


title: बोकारो इस्पात संयंत्र

text: इसके स्टील मैल्टिंग शॉप-2 में जो नई सुविधाएं स्थापित की गईं उनमें 2 ट्विन स्ट्रैण्ड स्लैब कास्टर और एक स्टील रिफाइनिंग यूनिट शामिल हैं। स्टील रिफाइनिंग यूनिट का उद्घाटन 19 सितम्बर 1997 और कंटीनुअस कास्टिंग मशीन का उद्घाटन 25 अप्रैल 1998 को किया गया। हॉट स्ट्रिप मिल के आधुनिकीकरण के साथ ही कारखाने में उच्च दाब वाले डी-स्केलर, वर्क रोल बैन्डिंग, हाइड्रॉलिक ऑटोमेटिक गेज कन्ट्रोल, तुरन्त रोल परिवर्तन, लैमिनर कूलिंग आदि की सुविधा भी उपलब्ध हो गई है। नई वॉकिंग बीम, री-हीटिंग भट्टियां पुरानी कम कुशल पुशर भट्टियों का स्थान ले रही हैं।


title: बोकारो इस्पात संयंत्र

text: एक नया हाइड्रॉलिक कॉयलर भी लगाया गया है तथा पहले से काम कर रहे दो कॉयलरों में सुधार किया गया है। हॉट स्ट्रिप मिल के आधुनिकीकरण के पूरा होने के साथ ही अब बोकारो इस्पात कारखाना बहुत अच्छी किस्म के हॉट रोल्ड उत्पाद तैयार कर रहा है तथा विश्व बाजार में उनकी अच्छी मांग है।


title: बलूचिस्तान (पाकिस्तान)

text: बलूचिस्तान (उर्दू: بلوچستان , बलोची: بلۏچستان) पाकिस्तान का पश्चिमी प्रान्त है। बलूचिस्तान नाम का क्षेत्र बड़ा है और यह ईरान (सिस्तान व बलूचिस्तान प्रान्त) तथा अफ़गानिस्तान के सटे हुए क्षेत्रों में बँटा हुआ है। यहाँ की राजधानी क्वेटा है। यहाँ के लोगों की प्रमुख भाषा बलूच या बलूची के नाम से जानी जाती है। 1944 में बलूचिस्तान के स्वतन्त्रता का विचार जनरल मनी के विचार में आया था पर 1947 में ब्रिटिश इशारे पर इसे पाकिस्तान में शामिल कर लिया गया। 1970 के दशक में एक बलूच राष्ट्रवाद का उदय हुआ जिसमें बलूचिस्तान को पाकिस्तान से स्वतन्त्र करने की माँग उठी।


title: बलूचिस्तान (पाकिस्तान)

text: इसके पूर्वी किनारे पर सिन्धु घाटी सभ्यता का उद्भव हुआ। कुछ विद्वानों का मानना है कि सिन्धु घाटी सभ्यता के मूल लोग बलूच ही थे। पर इसके साक्ष्य नगण्य हैं। सिन्धु घाटी की लिपि को न पढ़े जाने के कारण संशय अब तक बना हुआ है। पर सिन्धु सभ्यता के अवशेष आज के बलूचिस्तान में कम ही पाये जाते हैं।


title: बलूचिस्तान (पाकिस्तान)

text: बलूची लोगों का माना है कि उनका मूल निवास सीरिया के इलाके में थे और उनका मूल सेमेटिक (अफ़्रो-एशियाटिक) है। आज का दक्षिणी बलूचिस्तान ईरान के कामरान प्रांत का हिस्सा था जबकि उत्तर पूर्वी भाग सिस्तान का अंग है। सन् 652 में मुस्लिम खलीफ़ा उमर ने कामरान पर आक्रमण के आदेश दिए और यह इस्लामी खिलाफ़त (ख़िलाफ़त) का अंग बन गया। पर उमर ने अपना साम्राज्य कामरान तक ही सीमित रखा। अली के खिलाफ़त में पूरा बलूचिस्तान, सिन्धु नदी के पश्चिमी छोर तक, खिलाफत के अन्तर्गत आ गया। इस समय एक और विद्रोह भी हुआ था।


title: बलूचिस्तान (पाकिस्तान)

text: सन् 663 में हुए विद्रोह में कलात राशिदुन खिलाफ़त के हाथ से निकल गया। बाद में उम्मयदों ने इसपर कब्जा कर लिया। इसके बाद यह मुगल हस्तक्षेप का भी विषय रहा पर अन्त में ब्रिटिश शासन में शामिल हो गया। 1944 में इसे स्वतन्त्र करने का विचार भी अंग्रेजों के मन में आया था पर 1947 में यह स्वतन्त्र पाकिस्तान का अंग बन गया।


title: बलूचिस्तान (पाकिस्तान)

text: 654 ईस्वी में, सिस्तान के राज्यपाल (गवर्नर) अब्दुलरहमान इब्न समराह और ससादीद फारस और बीजान्टिन साम्राज्य की कीमत पर नए उभरे रशीदुन खिलाफत ने ज़ारञ्ज में एक विद्रोह को कुचलने के लिये एक इस्लामी सेना भेजी, जो अब दक्षिणी अफगानिस्तान में है। जराञ्ज पर विजय प्राप्त करने के बाद, सेना के एक स्तम।भ ने हिन्दू कुश पर्वत शृङ्खला में काबुल और गजनी पर विजय प्राप्त करते हुए उत्तर की ओर धकेल दिया, जबकि एक अन्य स्तम्भ उत्तर-पश्चिमी बलूचिस्तान में क्वेटा जिले से होकर गया और डावर और कान्दबील (बोलन) के प्राचीन शहरों तक क्षेत्र पर विजय प्राप्त की। यह प्रलेखित है कि आज के प्रान्त के भीतर आने वाली प्रमुख बस्तियाँ, 654 में रशीदुन खिलाफत द्वारा नियन्त्रित हो गयीं, सिवाय अच्छी तरह से संरक्षित पर्वतीय शहर क़ाइक़ान को छोड़कर, जो अब कलात है।


title: बलूचिस्तान (पाकिस्तान)

text: अली की खिलाफ़त के दौरान, दक्षिणी बलूचिस्तान के मकरान क्षेत्र में विद्रोह छिड़ गया। 663 में, उमय्यद खलीफा मुआविया प्रथम के शासनकाल के दौरान, उनके मुस्लिम शासन ने उत्तर-पूर्वी बलूचिस्तान और कलात पर नियंत्रण खो दिया, जब कलात में विद्रोह के खिलाफ लड़ाई में हारिस इब्न मारा और उनकी सेना का एक बड़ा हिस्सा मर गया।


title: बलूचिस्तान (पाकिस्तान)

text: पाकिस्तान के अन्य प्रान्तों की भाँति बलूचिस्तान में संसदीय प्रणाली है। प्रान्त का औपचारिक प्रमुख राज्यपाल होता है, जिसे प्रान्तीय मुख्यमन्त्री के सुझाव पर पाकिस्तान के राष्ट्रपति द्वारा नियुक्त किया जाता है। मुख्यमन्त्री, प्रान्त का मुख्य कार्यकारी, सामान्ययः प्रान्तीय विधानसभा में सबसे बड़े राजनीतिक दल या दलों के गठबन्धन का नेता होता है।


title: बलूचिस्तान (पाकिस्तान)

text: बलूचिस्तान की एक सदनीय प्रान्तीय विधानसभा में 65 सीटें हैं, जिनमें से 11 महिलाओं के लिये तथा 3 अ-मुसलमानों के लिये आरक्षित हैं। सरकार की न्यायिक शाखा बलूचिस्तान उच्च न्यायालय द्वारा सञ


title: बलूचिस्तान (पाकिस्तान)

text: प्रमुख पाकिस्तान-व्यापी राजनीतिक दलों (जैसे पाकिस्तान मुस्लिम लीग (एन) और पाकिस्तान पीपुल्स पार्टी) के अलावा, बलूचिस्तान राष्ट्रवादी दल (जैसे नेशनल पार्टी और बलूचिस्तान नेशनल पार्टी (मेंगल)) प्रान्त में प्रमुख राजनीतिक दल हैं।


title: बलूचिस्तान (पाकिस्तान)

text: प्रशासनिक उद्देश्यों के लिए, प्रान्त को सात मण्डलों में विभाजित किया गया है - कलात, मकरान, नसीराबाद, क्वेटा, सिबी, झोब और रखशन। मण्डल स्तर को 2000 ईस्वी में समाप्त कर दिया गया था, किन्तु 2008 के निर्वाचन के पश्चात् बहाल कर दिया गया था। प्रत्येक मण्डल एक आयुक्त के अधीन है। सात मण्डलों को आगे 33 जनपदों में विभाजित किया गया है :


title: बलूचिस्तान (पाकिस्तान)

text: पहाड़ी क्षेत्रों और जल के अभाव के कारण बलूचिस्तान का जनसङ्ख्या घनत्व कम है। मार्च 2012 में, प्रारम्भिक जनगणना के आँकड़ों से ज्ञात हुआ है कि बलूचिस्तान की जनसङ्ख्या 1,31,62,222 तक पहुँच गयी थी, जिसमें खुजदार, केच और पञ्जगुर जनपद सम्मिलित नहीं थे, 1998 में 55,01,164 से 139.3% की वृद्धि हुई, जो पाकिस्तान की कुल जनसङ्ख्या का 6.85% है। उस समय पाकिस्तान के किसी भी प्रान्त द्वारा जनसङ्ख्या में यह सबसे बड़ी वृद्धि थी।


title: बलूचिस्तान (पाकिस्तान)

text: बलूचिस्तान की जनसङ्ख्या का आधिकारिक अनुमान 2003 में लगभग 70.45 लाख से बढ़कर 2005 में 78 लाख हो गयी। 2017 की जनगणना में बलूचिस्तान की जनसङ्ख्या 1,23,44,408 थी।


title: बलूचिस्तान (पाकिस्तान)

text: 2017 की जनगणना के प्रारम्भिक परिणामों के अनुसार, प्रान्त में सबसे अधिक देशी वक्ताओं वाली भाषाएँ बलूची हैं, जो जनसङ्ख्या का 35.49% बोली जाती हैं, और पश्तो, जिनकी हिस्सेदारी 35.34% है, 1998 की जनगणना में एक उल्लेखनीय वृद्धि है, जब यह 29.6% रहा। पास्थुन मुख्य रूप से बलूचिस्तान के उत्तर में निवास करते हैं और क्वेटा में बहुमत बनाते हैं। दूसरी ओर बलूच पूरे बलूचिस्तान में पाए जाते हैं, लेकिन प्रान्त के पश्चिम और दक्षिण में सबसे अधिक केन्द्रित हैं। ब्रहुई, जिसे पहले जनगणना में बलूची के रूप में गिना जाता था, मुख्य रूप से बलूचिस्तान के मध्य भाग में 17.12% बोली जाती है। अन्य भाषाओं में सिन्धी (4.6%), सराइकी (2.7%), पंजाबी (1.1%), और उर्दू (0.81%) सम्मिलित हैं।


title: बलूचिस्तान (पाकिस्तान)

text: बलूचिस्तान के 21 जनपदों में बलूची समुदाय बहुमत में है और बलूचिस्तान के 9 जनपदों में पश्तो समुदाय बहुमत में है। 4 जनपदों में ब्रहुई बहुमत में है। लासबेला जनपद में, जनसङ्ख्या का एक बड़ा अल्पसंख्यक लसी बोलता है, जो सिन्धी भाषा की एक बोली है।


title: बलूचिस्तान (पाकिस्तान)

text: एथनोलॉग के अनुसार, बलूची भाषा बोलने वाले परिवार, जिनकी प्राथमिक बोली मकरानी 13%, रुखशानी 10%, सुलेमानी 7% और खेतरानी 3% है। बोली जाने वाली अन्य भाषाएँ लसी, उर्दू, पंजाबी, हज़ारगी, सिन्धी, सराइकी, देहवारी, दारी, ताजिक, हिन्दको, उज़्बेक और हिन्दकी है।


title: बलूचिस्तान (पाकिस्तान)

text: पाकिस्तान में अफगानों से सम्बन्धित 2005 की जनगणना से पता चला है कि कुल 7,69,268 अफगान शरणार्थी अस्थायी रूप से बलूचिस्तान में रह रहे थे। हालाँकि, वर्तमान में बलूचिस्तान में सम्भवतः कम अफगान रह रहे हैं, जितने शरणार्थी 2013 में स्वदेश लौटे थे। 2015 तक, UNHCR के अनुसार केवल 3,27,778 पञ्जीकृत अफगान शरणार्थी हैं।


title: बलूचिस्तान (पाकिस्तान)

text: 2017 की जनगणना के अनुसार, बलूचिस्तान की लगभग सम्पूर्ण जनसङ्ख्या मुस्लिम थी। प्रान्त में हिन्दू और ईसाई अल्पसङ्ख्यक भी थे। प्रान्त में हिन्दू जनसङ्ख्या लगभग 49,133 (अनुसूचित जातियों सहित) थी। श्री हिङ्गलाज माता मन्दिर जो पाकिस्तान में सबसे बड़ा हिन्दू तीर्थस्थल है, बलूचिस्तान में स्थित है। प्रान्त में


title: संधारणीय विकास

text: संधारणीय विकास अथवा टिकाऊ विकास (Sustainable Development), पर्यावरण एवं विकास पर विश्व आयोग की रिपोर्ट के अनुसार धारणी अथवा स्थाई विकास वह विकास है जिसके अंतर्गत भावी पीढ़ियों के लिए आवश्यकताओं की पूर्ति करने की क्षमताओं से समझौता किए बिना वर्तमान पीढ़ी की आवश्यकताओं की पूर्ति किया जाता है अतः पर्यावरण सुरक्षा के बिना विकास को सतत नहीं बनाया जा सकता


title: संधारणीय विकास

text: अर्थात भावी पीढ़ी की आवश्यकताओं को ध्यान में रखते हुए प्राकृतिक संसाधनों का वर्तमान समय में किस प्रकार प्रयोग करना जिससे आर्थिक विकास एवं पर्यावरण सुरक्षा के बीच एक वांछित संतुलन स्थापित हो सके


title: संधारणीय विकास

text: धारणीय विकाश में हम मानव के विकाश लिए प्रकृति का उपयोग इस तरह होना चाहिए जिसे प्रकृति पर्यावण को हानि न पहुचे तथा प्रकृति और विकास में एक बैलेंस बना रहे ।


title: ज्वारनदीमुख

text: ज्वारनदीमुख या ज्वारनदमुख (, एस्चुएरी) सागर तट पर स्थित एक आधा-बंद खारे जल का समूह होता है जिसमें एक या एक से अधिक नदियाँ और झरने बहकर विलय होते हैं, और जो दूसरे अंत में खुले सागर से जुड़ा होता है। समय-समय पर ज्वारभाटा (टाइड) आकर इस से पानी व पानी में उपस्थित अन्य ढीला मलबा बाहर समुद्र में खींच लेता है। इस कारण से ज्वारनदीमुखों में साधारण नदीमुख (डेल्टा) की तरह मलबा एकत्रित नहीं होता, जो नदीतल पर जमा होने से उन्हें कई धाराओं में बिखरने को मजबूर कर देता है, जिससे कि उन धाराओं के बिखराव का आसानी से पहचाना जाने वाला त्रिकोण (डेल्टा) भौगोलिक रूप बन जाता है। उनके विपरीत ज्वारनदीमुख अक्सर एक ही लकीर में सागर में जल ले जाता है। ज्वारनदीमुख समुद्री और नदीय वातावरणों का मिश्रण होता है इसलिए इनमें ऐसे कई प्राणी व वनस्पति पनपते हैं जो और कहीं नहीं मिलते।


title: अग्रसेन की बावली

text: अग्रसेन की बावली, एक संरक्षित पुरातात्विक स्थल हैं जो नई दिल्ली में कनॉट प्लेस के पास स्थित है।इस बावड़ी में सीढ़ीनुमा कुएं में करीब 105 सीढ़ीयां हैं। 14वीं शताब्दी में महाराजा अग्रसेन ने इसे बनाया था। सन 2012 में भारतीय डाक अग्रसेन की बावड़ी पर डाक टिकट जारी किया गया। भारतीय पुरातत्व सर्वेक्षण (एएसआई) और अवशेष अधिनियम 1958 के तहत भारत सरकार द्वारा संरक्षित हैं। इस बावड़ी का निर्माण लाल बलुए पत्थर से हुआ है। अनगढ़ तथा गढ़े हुए पत्थर से निर्मित यह दिल्ली की बेहतरीन बावलियों में से एक है।</ref>


title: अग्रसेन की बावली

text: क़रीब 60 मीटर लंबी और 15 मीटर ऊंची इस बावली के बारे में विश्वास है कि महाभारत काल में इसका निर्माण कराया गया था। यह दिल्ली की उन गिनी चुनी बावड़ीयों में से एक है, जो अभी भी अच्छी स्थिति में हैं। जंतर मंतर के निकट, हेली रोड पर यह बावड़ी मौजूद है। यहाँ पर नई दिल्ली और पुरानी दिल्ली के लोग कभी तैराकी सीखने के लिए आते थे।


title: अग्रसेन की बावली

text: बावड़ी की स्थापत्य शैली उत्तरकालीन तुग़लक़ तथा लोदी काल (13वी-16वी ईस्वी) से मेल खाती है। लाल बलुए पत्थर से बनी इस बावड़ी की वास्तु संबंधी विशेषताएँ तुग़लक़ और लोदी काल की तरफ़ संकेत कर रहे हैं, लेकिन कहा जाता है कि इस प्राचीन बावली को अग्रहरि एवं अग्रवाल समाज के पूर्वज उग्रसेन ने बनवाया था। इमारत की मुख्य विशेषता है कि यह उत्तर से दक्षिण दिशा में 60 मीटर लम्बी तथा भूतल पर 15 मीटर चौड़ी है। पश्चिम की ओर तीन प्रवेश द्वार युक्त एक मस्जिद है। यह एक ठोस ऊँचे चबूतरे पर किनारों की भूमिगत दालानों से युक्त है। इसके स्थापत्य में ‘व्हेल मछली की पीठ के समान’ छत, ‘चैत्य आकृति’ की नक़्क़ाशी युक्त चार खम्बों का संयुक्त स्तम्भ, चाप स्कन्ध में प्रयुक्त पदक अलंकरण इसको विशिष्टता प्रदान करता है।


title: अग्रसेन की बावली

text: अग्रसेन की बावली दिल्ली का एक लोकप्रिय ऐतिहासिक इमारतों में से एक है। बॉलीवुड की लोकप्रिय फिल्म पीके के कुछ सीन यहां फिल्माए गए थे।


title: इमली

text: इमली, (अंग्रेजी:Tamarind, अरबी: تمر هندي तमर हिन्दी "भारतीय खजूर") पादप कुल फैबेसी का एक वृक्ष है। इसके फल लाल से भूरे रंग के होते हैं, तथा स्वाद में बहुत खट्टे होते हैं। इमली का वृक्ष समय के साथ बहुत बड़ा हो सकता है और इसकी पत्तियाँ एक वृन्त के दोनों तरफ छोटी-छोटी लगी होती हैं। इसके वंश टैमेरिन्डस में सिर्फ एक प्रजाति होती है। बाहरी कड़ियाँ ==


title: इमली

text: शरीर में रक्तसंचार को बेहतर बनाने और आयरन की कमी को पूरा करने में इमली सहायक होती है, जिससे शरीर में लाल रक्त कोशि‍काओं का निर्माण अधि‍क होता है, और आपकी रोग प्रतिरोधक क्षमता भी बढ़ती है।


title: इमली

text: 6 आंखों में दर्द या जलन की शिकायत होने पर भी इमली काफी मददगार होती है। ऐसा होने पर इमली के रस में दूध मिलाकर आंखों के बाहर लगाने से आराम मिलता है। आंखों में खुजली होने पर भी इमली असरकारक है।


title: इमली

text: ..दस्त लगने की समस्या में इमली के बीज काफी फायदेमंद होते हैं। इमली के सूखे हुए बीजों को पीसकर उसमें अदरक पाउडर और उसमें विशप घास और सेंधा नमक मक्खन मिलाकर दूध के साथ पीने पर लाभ मिलता है।


title: इमली

text: 8 बवासीर की समस्या होने पर तेल और घी को समान मात्रा में लेकर उसमें इमली की पत्तियों को तल लें अब इसमें अनार के बीज, सूखा अदरक, धनिया पाउडर डालकर पकाने के बाद दही मिलाकर खाने से लाभ होता है। खूनी बवासीर में इमली के गूदे को दलिया के साथ खाने पर आराम मिलता है।


title: इमली

text: 9 शरीर के किसी अंग में किसी प्रकार की सूजन होने पर एक कटोरी में गेहूं का आटा, इमली के पत्ते, इमली का रस, एक चुटकी नमक लेकर उबालें और जब यह लेप तैयार हो जाए तो इसे गर्म रहने पर ही सूजन वाले स्थान पर लगा लें।


title: इमली

text: 10 इमली में विटामिन बी कॉम्प्लेक्स भी भरपूर मात्रा में होता है, जो मांसपेशियों के विकास के लिए फायदेमंद है। इसमें मौजूद थाइमि‍न नसों के सुचारू रूप से क्रियान्वयन और मांसपेशियों के विकास में मदद करता है।


title: इमली

text: 11 इमली की की छाल का पेस्ट बनाकर चेहरे पर लगाने से चेहर की झाइयां धीरे-धीरे कम होने लगती हैं। कान की समस्या होने पर इमली के रस को तेल में मिलाकर कान में डालने से फायदा होता है।


title: महाभारत में विभिन्न अवतार

text: यहाँ पर महाभारत में वर्णित अवतारों की सूची दी गयी है और साथ में वे किस देवता के अवतार हैं, यह भी दर्शाया गया है।


title: सफेद दाग

text: सफेद दाग (Leukoderma / ल्यूकोडर्मा) एक त्‍वचा रोग है। इस रोग से ग्रसि‍त लोगों के बदन पर अलग-अलग स्‍थानों पर अलग-अलग आकार के सफेद दाग आ जाते हैं। वि‍श्‍व में एक से दो प्रति‍शत लोग इस रोग से प्रभावि‍त हैं, लेकि‍न भारत में इस रोग के शि‍कार लोगों का प्रति‍शत चार से पांच है। राजस्‍थान और गुजरात के कुछ भागों में पांच से आठ प्रति‍शत लोग इस रोग से ग्रस्‍त हैं। शरीर पर सफेद दाग आ जाने को लोग एक कलंक के रूप में देखने लगते हैं और कुछ लोग भ्रम-वश इसे कुष्‍ठ रोग मान बैठते हैं।


title: सफेद दाग

text: इस रोग से प्रभावि‍त लोग ज्‍यादातर हताशा में रहते हैं और उन्‍हें लगता है कि समाज ने उन्‍हें बहि‍ष्‍कृत कि‍या हुआ है। इस रोग के एलोपैथी और अन्‍य चि‍कि‍त्‍सा-पद्धति‍यों में इलाज हैं। शल्‍यचि‍कि‍त्‍सा से भी इसका इलाज कि‍या जाता है, लेकि‍न ये सभी इलाज इस रोग को पूरी तरह ठीक करने के लि‍ए संतोषजनक नहीं हैं। इसके अलावा इन चि‍कि‍त्‍सा-पद्धति‍यों से इलाज बहुत महंगा है और उतना कारगर भी नहीं है। रोगि‍यों को इलाज के दौरान फफोले और जलन पैदा होती है। इस कारण बहुत से रोगी इलाज बीच में ही छोड़ देते हैं। डि‍बेर के वैज्ञानि‍कों ने इस रोग के कारणों पर ध्‍यान केंद्रि‍त कि‍या है और हि‍मालय की जड़ी-बूटि‍यों पर व्‍यापक वैज्ञानि‍क अनुसंधान करके एक समग्र सूत्र तैयार कि‍या है। इसके परि‍णामस्‍वरूप एक सुरक्षि‍त और कारगर उत्‍पाद ल्‍यूकोस्‍कि‍न वि‍कसि‍त कि‍या जा सका है। इलाज की दृष्‍टि‍से ल्‍यूकोस्‍कि‍न बहुत प्रभावी है और यह शरीर के प्रभावि‍त स्‍थान पर त्‍वचा के रंग को सामान्‍य बना देता है। इससे रोगी का मानसि‍क तनाव समाप्‍त हो जाता है और उसके अंदर आत्‍मवि‍श्‍वास बढ़ जाता है।


title: रीवा

text: रीवा (Rewa) भारत के मध्य प्रदेश राज्य के रीवा ज़िले में स्थित एक नगर है। यह ज़िले का मुख्यालय भी है और राज्य की राजधानी, भोपाल, से पूर्वोत्तर में और जबलपुर से उत्तर में स्थित है। इस से दक्षिण में कैमूर पर्वतमाला है और इस क्षेत्र में विन्ध्याचल की पहाड़ियाँ भी स्थित हैं।


title: रीवा

text: रीवा शहर मध्य प्रदेश प्रांत के विंध्य पठार का एक हिस्से का निर्माण करता है और टोंस,बीहर.,बिछिया नदी एवं उसकी सहायता नदियों द्वारा सिंचित है। इसके उत्तर में उत्तर प्रदेश राज्य, पश्चिम में सतना एवं पूर्व तथा दक्षिण में सीधी जिले स्थित हैं। इसका क्षेत्रफल २,५०९ वर्ग मील है। यह पहले एक बड़ी बघेल वंश की रियासत थी। यहाँ के निवासियों में गोंड एवं कोल ब्राह्मण विभिन्न क्षत्रिय वैश्य जाति के लोग भी शामिल हैं जो पहाड़ी भागों के साथ-साथ मुख्य नगर में रहते हैं। जिले में जंगलों की अधिकता है, जिनसे लाख, लकड़ी एवं जंगली पशु प्राप्त होते हैं। रीवा के जंगलों में ही सफेद बाघ की नस्ल पाई गई हैं। जिले की प्रमुख उपज धान है। जिले के ताला नामक जंगल में बांधवगढ़ का ऐतिहासिक किला है।


title: रीवा

text: जब गुजरात से सोलंकी राजपूत मध्य प्रदेश आयें तो इनके साथ कुछ परिहार राजपूत एवं कुछ मुस्लिम भी आये परन्तु कुछ समय पश्चत सोलांकी राजा व्याघ्र देव ने सोलांकी से बघेल तथा परिहार से वरग्राही (श्रेष्ठता को ग्रहण करने वाला) वंश की स्थापना की। बघेल तथा वरग्राही परिहार आज बड़ी संख्या में संपूर्ण विंध्य मैं पाए जाते हैं जो प्रारंभ से एक दूसरे के अति विश्वस्त हैं। प्राचीन इतिहास के अनुसार रीवा राज्य के वर्ग्राही परिहारो ने रीवा राज्य के लिए अनेक युद्ध लड़े जिनमें नएकहाई युद्ध, बुंदेलखंडी युद्ध, लाहौर युद्ध, चुनार घाटी मिर्जापुर युद्ध, कोरिया युद्ध, मैहर युद्ध, कृपालपुर युद्ध, प्रमुख हैं।


title: रीवा

text: बघेल वंश की स्थापना व्याघ्र देव ने की जिसके कारण इन्हें व्याघ्र देव वंशज भी कहा जाता है। चूँकि इन दोनों वंश की स्थापना होने के बाद इन दोनों राजपूतो का ज्यादा विस्तार नही हो पाया जिसके कारण इन वंशो के बारे में ज्यादा जानकरी प्राप्त नही हुई। इन्हें अग्निकुल का वंशज माना जाता है।


title: रीवा

text: भूतपूर्व रीवा रियासत की स्थापना लगभग १४०० ई. में बघेल राजपूतों द्वारा की गई थी। मुग़ल सम्राट अकबर द्वारा बांधवगढ़ नगर को ध्वस्त किए जाने के बाद रीवा महत्त्वपूर्ण बन गया और १५९७ ई, में इसे भूतपूर्व रीवा रियासत की राजधानी के रूप में चुना गया। सन १९१२ ई. में यहाँ के स्थानीय शासक ने ब्रिटिश सत्ता से समझौता कर अपनी सम्प्रभुता अंग्रेज़ों को सौंप दी। यह शहर ब्रिटिश बघेलखण्ड एजेंसी की राजधानी भी रहा।यहाँ विश्व का सबसे पहला सफ़ेद शेर मोहन पाया गया। जिसकी मृत्यु हो चुकी है।


title: रीवा

text: रीवा जिले के निकट 13 किलोमीटर (निपानिया-तमरा मार्ग) महाराजा मार्तण्ड सिंह बघेल व्हाइट टाइगर सफ़ारी एवं चिड़ियाघर मुकुंदपुर का निर्माण किया गया है जहाँ सफ़ेद शेरों को संरक्षण दिया जा रहा है।


title: रीवा

text: रीवा जिले में बघेली एक प्रमुख भाषा है। हाल ही में यहाँ पर कृष्णा राज कपूर ऑडीटोरियम का निर्माण कराया गया है ।


title: रीवा

text: रीवा रेल मार्ग से देश के कई बड़े शहरों से जुड़ा है जिससे की रीवा आसानी से पंहुचा जा सकता है। जैसे- दिल्ली , राजकोट , सूरत,नागपुर,जबलपुर,कानपुर,ईलाहाबाद,इंदौर,भोपाल,मैहर,बिलासपुर इत्यादि। रीवा रेेेेल्वे स्टेशन हैं जहा सेे भोपाल, इंदौर,दिल्ली,जबलपुर,बिलासपुर,चिरमिरी,राजकोट,नागपुर केे लिए ट्रेन चलती हैै|


title: रीवा

text: रीवा सड़क मार्ग से निम्न शहरों से आसानी से पहुँचा जा सकता है। और नियमित बसों का संचालन:- भोपाल,इंदौर,जबलपुर,नागपुर,बिलासपुर,रायपुर,ग्वालियर,इलाहाबाद,बनारस,अमरकंटक.शहडोल,मैहर, सतना आदि शहरों से है।


title: रीवा

text: रीवा में एक हवाईपट्टी है जहाँ से भोपाल के लिए फ्लाइट चलती है इसको हवाई अड्डा बनाने के घोषणा हो चुकी है जिससे विंध्य क्षेत्र भी व्यापार और पर्यटन स्थलों को टूटिस्ट आसानी से दर्शन कर सकेंगे।


title: रीवा

text: "रीवा गान" अरिन कुमार शुक्ला द्वारा लिखा गया गीत है। अरिन कुमार शुक्ला रीवा के ही निवासी है तथा उनकी उम्र 15 वर्ष है। अरिन कुमार शुक्ला इस छोटी उम्र मे भी 9 पुस्तकों का लेखन कर चुके है। उनकी सभी पुस्तके अमेज़न पर विक्रय हो रही है। रीवा गान -


title: साहित्य दर्पण

text: साहित्यदर्पण संस्कृत भाषा में लिखा गया साहित्य विषयक ग्रन्थ है जिसके रचयिता पण्डित विश्वनाथ हैं। विश्वनाथ का समय १४वीं शताब्दी ठहराया जाता है। मम्मट के काव्यप्रकाश के समान ही साहित्यदर्पण भी साहित्यालोचना का एक प्रमुख ग्रन्थ है। काव्य के श्रव्य एवं दृश्य दोनों प्रभेदों के सम्बन्ध में इस ग्रन्थ में विचारों की विस्तृत अभिव्यक्ति हुई है। इसक विभाजन 10 परिच्छेदों में है।


title: साहित्य दर्पण

text: प्रथम परिच्छेद में काव्य प्रयोजन, लक्षण आदि प्रस्तुत करते हुए ग्रंथकार ने मम्मट के काव्य लक्षण "तददोषौ शब्दार्थों सगुणावनलंकृती पुन: क्वापि" का खंडन किया है और अपने द्वारा प्रस्तुत लक्षण वाक्यं रसात्मकं काव्यम् को ही शुद्धतम काव्य लक्षण प्रतिपादित किया है। पूर्वमतखंडन एवं स्वमतस्थापन की यह पुरानी परंपरा है।


title: साहित्य दर्पण

text: द्वितीय परिच्छेद में वाच्य और पद का लक्षण कहने के बाद शब्द की शक्तियों - अभिधा, लक्षणा, तथा व्यंजना का विवेचन और वर्गीकरण किया गया है।


title: साहित्य दर्पण

text: तृतीय परिच्छेद में रस-निष्पत्ति का विवेचन है और रसनिरूपण के साथ-साथ इसी परिच्छेद में नायक-नायिका-भेद पर भी विचार किया गया है।


title: साहित्य दर्पण

text: छठें परिच्छेद में नाट्यशास्त्र से संबन्धित विषयों का प्रतिपादन है। यह परिच्छेद सबसे बड़ा है और इसमें लगभग 300 कारिकाएँ हैं, जबकि सम्पूर्ण ग्रंथ की कारिका संख्या 760 है।


title: साहित्य दर्पण

text: दशम परिच्छेद में अलंकारों का सोदाहरण निरूपण है जिनमें 12 शब्दालंकार, 70 अर्थालंकार और रसवत् आदि कुल 89 अलंकार परिगणित हैं।


title: साहित्य दर्पण

text: इसकी अपनी विशेषता है - छठा परिच्छेद, जिसमें नाट्यशास्त्र से संबद्ध सभी विषयों का क्रमबद्ध रूप से समावेश कर दिया गया है। साहित्य दर्पण का यह सबसे विस्तृत परिच्छेद है। काव्यप्रकाश तथा संस्कृत साहित्य के प्रमुख लक्षण ग्रंथों में नाट्य सम्बंधी अंश नहीं मिलते। साथ ही नायक-नायिका-भेद आदि के संबंध में भी उनमें विचार नहीं मिलते। साहित्य दर्पण के तीसरे परिच्छेद में रस निरुपण के साथ-साथ नायक-नायिका-भेद पर भी विचार किया गया है। यह भी इस ग्रंथ की अपनी विशेषता है। पूर्ववर्ती आचार्यों के मतों को युक्तिपूर्ण खंडनादि होते हुए भी काव्य प्रकाश की तरह जटिलता इसमें नहीं मिलती।


title: साहित्य दर्पण

text: दृश्य काव्य का विवेचन इसमें नाट्यशास्त्र और धनिक के दशरूपक के आधार पर है। रस, ध्वनि और गुणीभूत व्यंग्य का विवेचन अधिकांशत: ध्वन्यालोक और काव्य प्रकाश के आधार पर किया गया है तथा अलंकार प्रकरण विशेषत: राजानक रुय्यक के "अलंकार सर्वस्व" पर आधारित है। संभवत: इसीलिए इन आचार्यों का मतखंडन करते हुए भी ग्रंथकार उन्हें अपना उपजीव्य मानता है तथा उनके प्रति आदर व्यक्त करता है - "इक्ष्यलमुपजीज्यमानानां मान्यानां व्याख्यातेषु कटाक्षनिक्षेपेण" "महतां संस्तव एवंगौरवाय" आदि।


title: साहित्य दर्पण

text: साहित्य दर्पण में काव्य का लक्षण भी अपने पूर्ववर्ती आचार्यों से स्वतंत्र रूप में किया गया मिलता है। साहित्य दर्पण से पूर्ववर्ती ग्रंथों में कथित काव्य लक्षण क्रमश: विस्तृत होते गए हैं और चंद्रालोक तक आते-आते उनका विस्तार अत्यधिक हो गया है, जो इस क्रम से द्रष्टव्य है-


title: साहित्य दर्पण

text: इस प्रकार क्रमश: विस्तृत होते काव्यलक्षण के रूप को साहित्यदर्पणकार ने "वाक्यम् रसात्मकम् काव्यम्" जैसे छोटे रूप में बाँध दिया है। केशव मिश्र के अलंकारशेखर से व्यक्त होता है कि साहित्यदर्पण का यह काव्य लक्षण आचार्य शौद्धोदनि के "काव्यं रसादिमद् वाक्यम् श्रुर्त सुखविशेषकृत्" का परिमार्जित एवं संक्षिप्त रूप है।


title: साहित्य दर्पण

text: इस प्रकार प्रायः प्रत्येक शास्त्रकार ने अपने समय में उपलब्ध महाकाव्यों के आधार पर महाकाव्य के लक्षणों का विधान किया है, लेकिन अधिकांश आधुनिक विचारक विश्वनाथ के विचारों को प्रामाणिक मानते हैं और परवर्ती महाकाव्यों में तो विश्वनाथ के मत को अधिकाधिक ग्राह्य समझा गया है।


title: रोटी कपड़ा और मकान

text: रोटी कपड़ा और मकान 1974 में बनी हिन्दी भाषा की फिल्म है। इसका लेखन, निर्देशन और निर्माण मनोज कुमार ने किया है। इसमें वह स्वयं शशि कपूर, ज़ीनत अमान और मौसमी चटर्जी के साथ मुख्य भूमिका में हैं। अमिताभ बच्चन, प्रेमनाथ, धीरज कुमार और मदन पुरी सहायक भूमिकाओं में हैं। लक्ष्मीकांत-प्यारेलाल संगीत निर्देशक थे। यह 1974 की सबसे अधिक कमाई करने वाली भारतीय फिल्म थी और मनोज कुमार की सबसे बड़ी ब्लॉकबस्टर रही।


title: रोटी कपड़ा और मकान

text: अपने पिता के सेवानिवृत्त होने के बाद, भारत (मनोज कुमार) पर अपने दिल्ली स्थित परिवार की देखभाल की जिम्मेदारी आती है। उसके दो छोटे कॉलेज जाने वाले भाई हैं, विजय (अमिताभ बच्चन) और दीपक (धीरज कुमार)। साथ ही विवाह योग्य उम्र की एक बहन, चंपा भी है। यद्यपि भारत कॉलेज से ग्रेजुएट है, लेकिन एकमात्र काम जो उसे मिलता है वह एक गायक का है। इसमें उसकी बहुत कम आमदनी है जिससे उसकी प्रेमिका शीतल (ज़ीनत अमान) हताश रहती है। इस बीच, विजय परिवार के लिए अपराध की दुनिया में चला जाता है, लेकिन भारत के साथ बहस के बाद, वह सेना में शामिल होने के लिए घर छोड़ देता है।


title: रोटी कपड़ा और मकान

text: शीतल अमीर व्यवसायी मोहन बाबू (शशि कपूर) के लिए सचिव के रूप में काम करना शुरू कर देती है। मोहन उसे पसंद करने लगता है। वह मोहन के प्रति आकर्षित हो जाती है लेकिन वह उसके धन और विलासिता में अधिक रुचि रखती है। वह भारत से प्यार करती है लेकिन गरीबी में जीवन नहीं गुजार सकती। भारत को आखिरकार एक बिल्डर के रूप में एक नौकरी मिल जाती है लेकिन उसे एहसास होने लगता है कि शीतल धीरे-धीरे उससे दूर जा रही है। जल्द ही वह अपनी नौकरी खो देता है क्योंकि सरकार इमारत की जमीन ले लेती है और उसकी वित्तीय समस्याएँ और बढ़ जाती हैं। जब मोहन शीतल से शादी की पूछता है, तो वह मान जाती है। इससे भारत का दिल टूट जाता है। अपने प्यार को खोने के बाद, भारत अपने पिता को भी खो देता है। इससे वह तबाह हो जाता है। निराश होकर, उसने अपने पिता की चिता पर अपना डिप्लोमा जला दिया।


title: रोटी कपड़ा और मकान

text: इस बीच, चंपा को एक विवाह-प्रस्तावक मिल जाता है, लेकिन भारत के पास शादी के लिए पैसे नहीं हैं और यह बात आगे नहीं बढ़ पाती। भारत अपने जीवन की स्थिति से निराश है, लेकिन जल्द ही एक गरीब लड़की, तुलसी (मौसमी चटर्जी) से मिलने के बाद शांति पाता है जो भी गरीबी में रहती है। वह सरदार हरनाम सिंह (प्रेमनाथ) के साथ दोस्ती भी करता है जो तुलसी को बदमाशों के गिरोह से बचाने के लिए उसकी मदद के लिये आता है। फिर उसे नेकीराम (मदन पुरी) नामक एक भ्रष्ट व्यवसायी से एक प्रस्ताव मिलता है जो भारत को अपनी अवैध गतिविधियों के लिए राजी करता है ताकि वह और उसका परिवार गरीबी से बाहर आ जाए और अमीर बन जाए। कथानक इस बात पर केन्द्रित है कि क्या भारत इस बात से सहमत होगा या उसका नैतिक स्वभाव उसे अपराध की ओर मुड़ने से रोकेगा।


title: ऑर्किड

text: आर्किड, पौधों का एक कुल है जिसके सदस्यों के पुष्प अत्यंत सुंदर और सुगंधयुक्त होते हैं। आर्किडों को ठीक ही पुष्पजगत् में बड़ी प्रतिष्ठा प्राप्त है, क्योंकि इनके रंग रूप में विलक्षण विचित्रता है।


title: ऑर्किड

text: और्किड बहुवर्षी बूटों का विशाल समुदाय है, जो प्राय: भूमि पर अथवा दूसरे पेड़ों पर आश्रय ग्रहण कर उगते हैं, या कुकुरमुत्ते के समान मृतभोजी जीवन बिताते हैं। मृतभोजी और्किडों में पर्णहरिम (क्लोरोफ़िल) नही होता। जो और्किड वृक्षों पर होते हैं उनमें बरोहियाँ (वायवीय जड़ें) होती हैं जिनकी बाहरी पर्त में जलशोषक तंतु होते हैं। विस्तृत रेगिस्तानी भागों के अतिरिक्त आर्किड प्राय: संसार के सभी भागों में होते हैं। वैसे ये उष्ण और समोष्ण देशों में अधिक होता हैं। और्किडों की लगभग 450 प्रजातियाँ (जेनरा) और 15,000 जातियाँ (स्पीशीज़) हैं तथा ये सब एक ही कुल (फ़ैमिली) के अंतर्गत हैं। किसी भी समूह के फूल में इतने विविध रूप नहीं हैं जितने और्किडों में। वास्तव में इनके फूल की तथा अन्य भागों के रूपांतरण ने इन्हें इतना भिन्न बना दिया है कि ये साधारण एकदली फूल जैसे लगते ही नहीं हैं। और्किडों के फूल चिरजीवी होने के लिए प्रसिद्ध हैं। यदि परागण न हो तो ये महीने डेढ़ महीने अथवा इससे भी अधिक दिनों तक अम्लान बने रहते हैं, यद्यपि यह समय बहुत कुछ वातावरण पर भी निर्भर है। परागण के पश्चात् फूल तुरंत मुर्झा जाते हैं। और्किडों में बीज अधिक मात्रा में बनते हैं तथा अत्यंत नन्हे होते हैं। प्राय: एक फल से कई हजार बीज उत्पन्न होते हैं और ये इतने हल्के होते हैं कि इनका प्रसारण वायु द्वारा सुगमता से हो जाता है।


title: ऑर्किड

text: कुछ और्किडों को छोड़कर प्राय: सभी की जड़ों में कवक (फ़ंगस) होता है जो बिना कोई हानि पहुँचाए तंतुओं में रहता है। इस परिस्थिति का और्किडों के अंकुरण से विशेष संबंध है। ऐसा अनुमान है कि इनके बीज बिना कवक से संपर्क के अंकुरित ही नहीं हो पाते।


title: ऑर्किड

text: और्किड की खेती का एक अत्यंत रोचक तथा आवश्यक अंग उनसे संकर पौधे उत्पन्न करना है। और्किडों में कृत्रिम परागण द्वारा सफलता प्राप्त करने के लिए इनके फूलों की रचना का यथार्थ ज्ञान, हस्तलाघव, कौशल तथा धैर्य का होना अत्यंत आवश्यक है। और्किडों का सारा महत्व इनके फूलों की सुंदरता तथा सजधज में है। इनमें से कुछ से, जैसे वैनीला से, एक प्रकार का सार (इत्र) भी प्राप्त होता है जो इनके फलों से निकाला जाता है।


title: ऑर्किड

text: भारतवर्ष में आर्किड पहाड़ी प्रदेशों में, जैसे हिमालय, खासी-जयंती पर्वत, पश्चिमी घाट, कोडै कैनाल और नीलगिरि पर्वत पर होते हैं।


title: आर्थिक शब्दावली

text: यह इक्विटी शेयरों से भिन्न होता है। डिबेंचर खरीदने वाला वास्तव में कर्जदाता होता है। डिबेंचर जारी करने वाली कंपनी या संस्थान गिरवी के तौर पर कुछ नहीं रखती, खरीदार उनकी साख और प्रतिष्ठा को देखते हुए डिबेंचर खरीदते हैं। डीबेंचर जारी करने वाली कंपनी या संस्थान कर्जदाताओं (डिबेंचर खरीदने वालों को) निश्चित ब्याज देते हैं।


title: आर्थिक शब्दावली

text: कंपनियां शेयरधारकों को भले ही लाभांश नहीं दे लेकिन उसे कर्जदाताओं (डिबेंचरधारकों) को ब्याज देना ही होता है। सरकार द्वारा जारी किया जाने वाला ट्रेजरी बॉन्ड या ट्रेजरी बिल आदि भी जोखिम रहित डिबेंचर ही होते हैं क्योंकि सरकार इस प्रकार के कर्ज चुकाने के लिए कर बढ़ा सकती है या अधिक नोटों का मुद्रण कर सकती है।


title: आर्थिक शब्दावली

text: जिस फंड के अंतर्गत म्युचुअल फंड कंपनियां विदेश से धन जुटा कर देश के भीतर विनियोजित करती हैं उसे ऑफशोर फंड कहते हैं।


title: आर्थिक शब्दावली

text: नये व्यवसाय की शुरुआत के लिए जुटाई जाने वाली पूंजी को वेंचर कैपिटल या साहस पूंजी या दायित्व पूंजी कहते हैं। दूसरे शब्दों में कहें तो निवेशकों द्वारा शुरु हो रही छोटी कंपनियों, भविष्य में जिनके विकास की प्रबल संभावना होती है, को उपलब्ध कराई जाने वाली पूंजी को वेंचर कैपिटल कहते हैं। कंपनियां ऐसी पूंजी जुटाने के लिए इक्विटी शेयर जारी करती हैं।


title: आर्थिक शब्दावली

text: नकदी बाजार (शेयरों के मामले में) या हाजिर बाजार (कमोडिटी के मामले में) में किया जाने वाला सौदा जिसका निपटारा भविष्य की एक निश्चित तारीख को सुपुर्दगी के साथ निपटाया जाता है।


title: आर्थिक शब्दावली

text: वैसी प्रतिभूति जिसका मूल्य उसके अंतर्गत एक या एक से अधिक परिसंपत्तियों के ऊपर निर्भर करता है या उनसे प्राप्त किया जाता है।


title: आर्थिक शब्दावली

text: डेरिवेटिव दो या दो से अधिक पक्षों के बीच किया जाने वाला करार है। इसका मूल्य निर्धारण उन परिसंपत्तियों के मूल्यों में होने वाले उतार-चढ़ाव के आधार पर किया जाता है। आमतौर पर ऐसी परिसंपत्तियों में स्टॉक, बॉन्ड, जिन्स, मुद्राएं, ब्याज-दर और बाजार सूचकांक शामिल होते हैं।


title: आर्थिक शब्दावली

text: डेरिवेटिव का इस्तेमाल साधारणत: जोखिमों की हेजिंग के लिए किया जाता है लेकिन इसका प्रयोग सट्टेबाजी के उद्देश्य से भी किया जा सकता है। उदाहरण के तौर पर एक यूरोपियन निवेशक अमेरिकन कंपनी के शेयरों की खरीदारी अमेरिकन एक्सचेंज से (डॉलर का इस्तेमाल करते हुए) करता है।


title: आर्थिक शब्दावली

text: शेयर अपने पास रखते हुए उसे विनिमय दर का जोखिम बना रहता है। इस जोखिम की हेजिंग के लिए वह निवेशक विशेष विनिमय दर के मुताबिक डॉलर को यूरो में परिवर्तित करना चाहेगा। इस उद्देश्य की पूर्ति के लिए वह मुद्रा की वायदा खरीद सकता है ताकि जब कभी वह अपना शेयर बेचे और मुद्रा को यूरो में परिवर्तित करे तो उसे विनिमय दर संबंधी हानि नहीं हो।


title: आर्थिक शब्दावली

text: सतत खुली योजनाएंम्युचुअल फंडों की वैसी योजनाएं जिनकी कोई लॉक इन अवधि (वह पूर्व-निर्धारित अवधि जिससे पहले निवेश किए गए पैसों की निकासी की अनुमति नहीं होती है) नहीं होती है। इनके यूनिटों की खरीद-बिक्री तत्कालीन शुध्द परिसंपत्ति मूल्य (एनएवी) पर कभी भी की जा सकती है।


title: आर्थिक शब्दावली

text: प्रतिभूतियां लिखित प्रमाणपत्र होती हैं जो ऋण लेने के बदले दी जाती है। इनमें जारी करने के शर्र्तों एवं मूल्यों का उल्लेख होता है तथा इनका क्रय-विक्रय भी किया जाता है। सरकार द्वारा जारी किया जाने वाला बॉन्ड, तरजीही शेयर, ऋण पत्र आदि प्रतिभूतियों की श्रेणी में आते हैं। प्रतिभूति शब्द का इस्तेमाल व्यापक तौर पर किया जाता है।


title: आर्थिक शब्दावली

text: कोई कंपनी अपने महंगे शेयर को छोटे निवेशकों के लिए वहनीय बनाने और उसे आकर्षक बनाने के लिए शेयरों का विभाजन करती है। अगर कोई कंपनी अपने शेयरों का विभाजन 2:1 में करती है तो उसका मतलब होता है कि शेयरों की संख्या दोगुनी कर दी गई है और उसका मूल्य आधा कर दिया गया है।


title: आर्थिक शब्दावली

text: जब देश की प्रचलित मुद्रा का मूल्य किसी विदेशी मुद्रा के साथ निर्धारित किया जाता है ताकि मुद्रा की अदला-बदली की जा सके तो इस मूल्य को मुद्रा का विनिमय मूल्य कहा जाता है। वह मूल्य दोनों देशों की मुद्राओं की आंतरिक क्रय शक्ति पर निर्भर करता है।


title: आर्थिक शब्दावली

text: मुद्रास्फीति वह स्थिति है जिसमें मुद्रा का आंतरिक मूल्य गिरता है और वस्तुओं के मूल्य बढ़ते हैं। यानी मुद्रा तथा साख की पूर्ति और उसका प्रसार अधिक हो जाता है। इसे मुद्रा प्रसार या मुद्रा का फैलाव भी कहा जाता है।


title: आर्थिक शब्दावली

text: यह कार्य सरकार द्वारा किया जाता है। इस क्रिया से मुद्रा का केवल बाह्य मूल्य कम होता है। जब देशी मुद्रा की विनिमय दर विदेशी मुद्रा के अनुपात में अपेक्षाकृत कम कर दी जाती है, तो इस स्थिति को मुद्रा का अवमूल्यन कहा जाता है।


title: आर्थिक शब्दावली

text: मुद्रास्फीति का यह नर्म रूप है। यदि अर्थव्यवस्था में मूल्यों में अत्यंत धीमी गति से वृद्धि होती है तो इसे रेंगती हुई स्फीति कहते हैं। अर्थशास्त्री इस श्रेणी में एक फीसदी से तीन फीसदी तक सालाना की वृद्धि को रखते हैं। यह स्फीति अर्थव्यवस्था को जड़ता से बचाती है।


title: आर्थिक शब्दावली

text: बोनस शेयर, राइट शेयर या लाभांश आदि घोषित करने के लिए कंपनी एक ऐसी तारीख की घोषणा करती है जिस तारीख से रजिस्टर बंद हो जाएंगे। इस घोषित तारीख तक कंपनी के रजिस्टर में अंकित प्रतिभूति धारक ही वास्तव में धारक माने जाते हैं। इस तारीख को ही रेकॉर्ड तारीख माना जाता है।


title: आर्थिक शब्दावली

text: यदि किसी शेयर आवेदन पत्र पर शेयर आवंटन की कार्यवाही नहीं होती तो कंपनी को आवेदन पत्र के साथ संपूर्ण रकम वापस करनी होती है। रकम वापसी के लिए कंपनी जो प्रपत्र भेजती है उसे रिफंड ऑर्डर कहा जाता है। रिफंड ऑर्डर चेक, ड्राफ्ट या बैंकर चेक के रूप में होता है तथा जारीकर्ता बैंक की स्थानीय शाखा में सामान्यत: सममूल्य पर भुनाए जाते हैं।


title: आर्थिक शब्दावली

text: विभाजन योग्य लाभों का वह हिस्सा जो शेयरधारकों के बीच वितरित किया जाता है, लाभांश कहा जाता है। यह करयुक्त और करमुक्त दोनों हो सकता है। यह शेयरधारकों की आय है।


title: आर्थिक शब्दावली

text: कंपनी के एक शेयर पर दी जाने वाली लाभांश की राशि को यदि शेयर के अंकित मूल्य के साथ व्यक्त किया जाए तो इसे लाभांश दर कहा जाता है। इसे अमूमन फीसदी में व्यक्त किया जाता है।


title: आर्थिक शब्दावली

text: जिन प्रतिभूतियों पर प्रतिफल के रूप में निवेशक को लाभांश मिलता है, उन्हें लाभांश वाली प्रतिभूतियां कहा जाता है। जैसे समता शेयर, पूर्वाधिकारी शेयर।


title: आर्थिक शब्दावली

text: इस श्रेणी के डिबेंचरों या बॉन्डों पर सीधे ब्याज नहीं दिया जाता, बल्कि इन्हें जारी करते वक्त कटौती मूल्य पर बेचा जाता है और परिपक्व होने पर पूर्ण मूल्य पर शोधित किया जाता है। जारी करने के लिए निर्धारित कटौती मूल्य के अंतर को ही ब्याज मान लिया जाता है।


title: आर्थिक शब्दावली

text: सी.आर.आर.(नकद आरक्षण अनुपात) -- सी.आर.आर. वह धन है जो बैंकों को रिजर्व बैंक ऑफ इंडिया के पास गारंटी के रूप में रखना होता है।


title: आर्थिक शब्दावली

text: वैधानिक तरलता अनुपात (एस.एल.आर.) -- किसी आपात देनदारी को पूरा करने के लिए वाणिज्यिक बैंक अपने प्रतिदिन कारोबार नकद सोना और सरकारी प्रतिभूतियों में निवेश के रूप में एक खास रकम रिजर्व बैंक के पास जमा कराते है जिस एस.एल.आर. कहते है।


title: आर्थिक शब्दावली

text: रेपो रेट -- रेपो दर वह है जिस दर पर बैंकों को कम अवधि के लिए रिजर्व बैंक से कर्ज मिलता है। रेपो रेट कम करने से बैंको को कर्ज मिलना आसान हो जाता है।


title: आर्थिक शब्दावली

text: लीड बैंक योजना -- जिलों की अर्थव्यवस्था को सुधारने के उद्देश्य से इस योजना का प्रारंभ १९६९ में किया गया। जिसके तहत प्रत्येक जिले में एक लीड बैंक होगा जो कि अन्य बैंकों कि सहायता के साथ साथ कार्यक्रमों के माध्यम से वित्तीय संस्थाओ के बीच समन्वय स्थापित करेगा।


title: आर्थिक शब्दावली

text: निष्पादन बजट -- कार्यों के परिणामों या निष्पादन को आधार बनाकर निर्मित होने वाला बजट निष्पादन बजट है इसे कार्यपूर्ति बजट भी कहते है।


title: आर्थिक शब्दावली

text: जीरोबेस बजट -- इस बजट में किसी विभाग या संगठन कि प्रस्तावित व्यय मांग के प्रत्येक मद को शुन्य मानते हुए पुनर्मूल्यांकन किया जाता है. भारत में इसे सर्वप्रथम “काउन्सिल ऑफ साइंटिफिक एंड इंडस्ट्रियल रिसर्च (CISR)” में लागू किया गया और 1987-88 से सभी विभागों व मंत्रालयों में लागू हो गया।


title: आर्थिक शब्दावली

text: आउटकम बजट -- इसके तहत प्रत्येक विभाग/मंत्रालय के भौतिक लक्ष्यों को अल्प अवधि में निरीक्षण एवं मूल्यांकन के लिए रखा जाता है।


title: आर्थिक शब्दावली

text: जेंडर बजट -- इस बजट के माध्यम से सरकार महिलाओं के कल्याण एवं सशक्तिकरण के लिए चलाये जा रहे कार्यक्रमों और योजनाओं के क्रियान्वयन हेतु प्रतिवर्ष एक निश्चित राशि का प्रावधान बजट में करती है।


title: आर्थिक शब्दावली

text: प्रत्यक्ष कर -- वह कर जिसमे कर स्थापितकर्ता (सरकार) और करदाता के बीच प्रत्यक्ष सम्बन्ध होता है। अर्थात जिसके ऊपर कर लगाया जा रहा है सीधे वही व्यक्ति भरता है।


title: आर्थिक शब्दावली

text: अप्रत्यक्ष कर -- वह कर जिसमे कर स्थापितकर्ता (सरकार) और भुगतानकर्ता के बीच प्रत्यक्ष सम्बन्ध नहीं होता है अर्थात जिस व्यक्ति/संस्था पर कर लगाया जाता है उसे किसी अन्य तरीके से प्राप्त किया जाता है।


title: आर्थिक शब्दावली

text: राजस्व घाटा -- सरकार को प्राप्त कुल राजस्व एवं सरकार द्वारा व्यय किये गए कुल राजस्व का अंतर ही राजस्व घाटा है।


title: आर्थिक शब्दावली

text: राजकोषीय घाटा -- सरकार के लिए कुल प्राप्त राजस्व, अनुदान और गैर-पूंजीगत प्राप्तियों कि तुलना होने वाले कुल व्यय का अतिरेक है अर्थात आय(प्राप्तियों) के सन्दर्भ में व्यय कितना अधिक है।


title: आर्थिक शब्दावली

text: बॉण्ड अथवा डिबेंचर -- ऐसे ऋण पत्र होते है जिन्हें केंद्र सरकार, राज्य सरकार, अथवा कोई संसथान जारी करता है इन ऋण पत्रों पर एक निश्चित अवधि पर निश्चित दर से ब्याज प्राप्त होता है।


title: आर्थिक शब्दावली

text: प्रतिभूति -- वित्तीय परिसंपत्तियों जैसे शेयर, डिबेंचर, व अन्य ऋण पत्रों के लिए संयुन्क्त रूप से प्रतिभूति शब्द का प्रयोग किया जाता है. बैंकिग में भी ऋणों कि जमानत के सन्दर्भ में प्रतिभूति शब्द का प्रयोग होता है।


title: आर्थिक शब्दावली

text: रिवर्स रेपो रेट -- बैंकों को रिजर्व बैंक के पास अपना धन जमा करने के उपरांत जिस दर से ब्याज मिलता है वह रिवर्स रेपो रेट है।


title: समूह (आवर्त सारणी)

text: रासायनिकी में समूह (जिसे फ़ैमिली या परिवार भी कहते हैं) रासायनिक तत्त्वों के आवर्त सारणी का एक लम्बवत कॉलम होता है। एक मानक आवर्त सारणी में कुल १८ समूह होते हैं।


title: समूह (आवर्त सारणी)

text: 3. Scerri, E. R. The Periodic Table, Its Story and Its Significance, Oxford University Press, 2007. ISBN 978-0-19-530573-9.


title: हाइड्रोकार्बन

text: हाइड्रोकार्बन कार्बनिक यौगिक होते हैं जो हाइड्रोजन और कार्बन के परमाणुओं से मिलकर बने होते हैं। इनका मुख्य स्रोत भूतैल है। प्राकृतिक गैस में भी केवल हाइड्रोकार्बन पाए जाते हैं। हाइड्रोकार्बन संतृप्त तथा असंतृप्त दो प्रकार के होते हैं।


title: अनुराधा पौडवाल

text: डॉ अनुराधा पौडवाल (जन्म 27 अक्टूबर 1954) हिन्दी सिनेमा की एक प्रमुख पार्श्वगायिका हैं। वे १९९० के दशक में अत्यन्त लोकप्रिय रहीं।


title: अनुराधा पौडवाल

text: इन्होंने फिल्म कैरियर की शुरुआत की फ़िल्म अभिमान से, जिसमें इन्होंने जया भादुड़ी के लिए एक श्लोक गाया। यह श्लोक उन्होंने संगीतकार सचिन देव वर्मन के निर्देशन में गाया था। उसके बाद उन्होंने 1974 में अपने पति संगीतकार अरुण पौडवाल के संगीत निर्देशन में 'भगवान समाये संसार में' फ़िल्म में मुकेश ओर महेंद्र कपूर के साथ गाया।


title: अनुराधा पौडवाल

text: अनुराधा पौडवाल का जन्म 27 अक्टूबर 1954 को कर्नाटक के उत्तर कन्नड जिले के करवार में एक कोंकणी परिवार में हुआ था। किन्तु उनका पालन-पोषण मुंबई में हुआ था। उनका विवाह अरुण पौडवाल से हुई थी जो प्रसिद्ध संगीतकार एसडी बर्मन के सहायक थे। अरुण स्वयं एक संगीतकार थे। नब्बे के दशक में अनुराधा पौडवाल अपने करियर के शिखर पर थीं, उसी समय उनके पति अरुण की एक दुर्घटना में मृत्यु हो गई। उनके एक बेटा आदित्य पौडवाल और बेटी कविता पौडवाल है।


title: अनुराधा पौडवाल

text: अनुराधा ने 1973 में आई अमिताभ और जया की फिल्म 'अभिमान' से अपना करियर शुरू किया था जिसमे उन्होंने एक श्लोक गीत गया था। एक समय लगभग हर फिल्म में अनुराधा का गाना होता था। लेकिन अब लंबे समय से गायन से दूर हैं। आखिरी बार उन्होंने 2006 में आई फिल्म 'जाने होगा क्या' में गाने गाए थे। अनुराधा ने कभी शास्त्रीय संगीत का प्रशिक्षण नहीं लिया, ये कहते हुए कि उन्होंने कई बार कोशिश की पर बात नहीं बनी। उन्होंने लताजी को सुनते सुनते और खुद घंटो अभ्यास करते करते ही अपने सुर बनाए।


title: अनुराधा पौडवाल

text: लता मंगेशकर अनुराधा पौडवाल के लिए भगवान से कम नहीं है, क्योंकि वह अपनी सभी सफलताओं का श्रेय लता जी को ही देती हैं। उनका कहना है कि “मैंने कई गुरुओं के सानिध्य में संगीत सीखा। लेकिन, लता जी की आवाज़ मेरे लिए एक प्रेरणा स्त्रोत थी जिसने एक संस्थान के रूप में मेरा मार्गदर्शन किया।” उन्होंने अन्य संगीतकारों (राजेश रोशन, जे देव, कल्याणजी आनन्दजी) के साथ भी अच्छी जोड़ी बनाई।


title: अनुराधा पौडवाल

text: अनुराधा को फिल्म 'हीरो' के गानो की सफलता के बाद लोकप्रियता मिली और उनकी गिनती शीर्ष गायिकाओं में की जाने लगी| इस फिल्म मे उन्होंने लक्ष्मीकान्त-प्यारेलाल के साथ जोड़ी बनाई। हीरो की सफलता के बाद इस जोड़ी ने कई और फिल्मों मे सफल गाने दिए जैसे, 'मेरी जंग', 'बटवारा', 'राम लखन' और आखरी में 'तेज़ाब'। इसके बाद उन्होंने टी-सीरीज़ के गुलशन कुमार के साथ हाथ मिलाया और कई नये चेहरों को बॉलीवुड में दाखिला दिलाया। इनमे से कुछ हैं उदित नारायण, सोनू निगम, कुमार सानू, अभिजीत, अनु मलिक और नदीम श्रवण।


title: अनुराधा पौडवाल

text: अपनी सफलता के चरम पर उन्होंने केवल टी-सीरीज़ के साथ काम करने की घोषणा कर दी, जिसका लाभ अल्का याग्निक को मिला। अनुराधा पौडवाल ने फिल्मों से हटकर भक्ति गीतों पर ध्यान देना शुरू किया और इस क्षेत्र में बहुत से सफल भजन गाए। कुछ समय तक काम करने के बाद उन्होंने एक विश्राम ले लिया और 5 साल बाद फिर पार्श्व गायन में आ गयीं हालाँकि उनका लौटना उनके लिए बहुत सफल साबित नहीं रहा।


title: अनुराधा पौडवाल

text: दि. 12 सितम्बर 2020 को उन पर दुःखों का पहाड़ तब टूटा, जब उनका पुत्र आदित्य पौडवाल किडनी की बामारी के चलते मात्र 35 वर्ष की उम्र में चल बसा।


title: अनुराधा पौडवाल

text: अनुराधा पौडवाल को संगीत के क्षेत्र में किये उनके श्रेष्ठ योगदान के लिये कई पुरस्‍कारों से सम्‍मानित किया जा चुका है। उन्‍हें भारत सरकार की तरफ से साल 2017 में पद्मश्री से सम्‍मानित किया गया है। इसके अलावा उन्‍हें 4 बार फिल्‍म फेयर पुरस्‍कार से और एक बार राष्‍ट्रीय फिल्‍म पुरस्‍कार से भी सम्‍मानित किया जा चुका है।


title: जूल (इकाई)

text: जूल (संकेताक्षर: J), अंतर्राष्ट्रीय इकाई प्रणाली के अंतर्गत ऊर्जा या कार्य की एक व्युत्पन्न इकाई है। एक जूल, एक न्यूटन बल को बल की दिशा में, एक मीटर दूरी तक लगाने में, या फिर एक एम्पियर की विद्युत धारा को एक ओम के प्रतिरोध से एक सेकण्ड तक गुजारने में व्यय हुई ऊर्जा या किये गये कार्य के बराबर होता है। इस इकाई को अंग्रेज भौतिक विज्ञानी जेम्स प्रेस्कॉट जूल के नाम पर नामित किया गया है।


title: अलास्का

text: अलास्का ( ) उत्तर अमेरिका के पश्चिमोत्तरी सीमा पर पश्चिमी संयुक्त राज्य में स्थित है एक राज्य है। यह संयुक्त राज्य का एक अर्ध-एक्स्क्लेव है और इसकी सीमा पर पूर्व की ओर कनाडा के ब्रिटिश कोलंबिया प्रान्त और यूकॉन क्षेत्र हैं, और इसके समुद्री सीमा के पश्चिम में रूस का चुकोत्का ओक्रूग। उत्तर की तरफ आर्कटिक महासागर के चूकची और ब्यूफोर्ट सागर हैं, और पश्चिम और दक्षिण की तरफ प्रशांत महासागर।


title: अलास्का

text: अलास्का संयुक्त राज्य का सबसे बड़ा राज्य है और इसका क्षेत्र अगले तीन सबसे बड़े राज्यों (टेक्सस, कैलिफोर्निया, और मोन्टाना) के एककृत क्षेत्र से भी बड़ा है। यह दुनिया का सातवाँ सबसे बड़ा उपराष्ट्रीय क्षेत्र है। यह तीसरा सबसे कम आबादी वाला राज्य है और इसकी जनसंख्या घनत्व राष्ट्र में सबसे कम है। अलास्का की आबादी का आधा हिस्सा एंकोरेज महानगरीय क्षेत्र में रहता है। इसकी राजधानी जूनो क्षेत्र के अनुसार संयुक्त राज्य का दूसरा सबसे बड़ा शहर है; इसका क्षेत्र रोड आइलैण्ड और डेलावेयर से बड़ा है। अलास्का की पूर्व राजधानी सिटका, क्षेत्र के मामले में संयुक्त राज्य का सबसे बड़ा शहर है।


title: अलास्का

text: हालाँकि इसकी कुल अर्थव्यवस्था संयुक्त राज्य में सबसे छोटे अर्थव्यवस्थाओं में से एक है, इसकी प्रति व्यक्ति आय संयुक्त राज्य में 10वीं सबसे ज़्यादा है। इसके अर्थव्यवस्था का अधिक हिस्सा मछली के व्यापार और प्राकृतिक गैस से बनता है। यहाँ अमेरिकी सेना के भी कई बेस मौजूद हैं जिससे यह और पर्यटन यहाँ के अर्थव्यवस्था को और भी विविध बनाती हैं। राज्य के आधे से ज़्यादा ज़मीन का स्वामित्व राज्य तथा केंद्र सरकार के पास है जिसमें राष्ट्रीय वन, राष्ट्रीय उद्यान और वन्यजीव शरणस्थल मौजूद हैं।


title: अलास्का

text: यहाँ के करीब 15 प्रतिशत लोग स्थानीय हैं जिससे अलास्का सबसे अधिक स्थानीय जनसंख्या वाला राज्य बनता है। करीब चौबीस स्थानीय भाषाएँ बोली जाती हैं और स्थानीय राजनीति में अलास्का के लोग ही प्रभावशाली हैं।


title: अलास्का

text: क्षेत्र में यूरोपीय आबादकारों के आने के हज़ार साल पहले से यहाँ स्थानीय अलास्कन लोग रहते थे। भाषाई और DNA सबूत से पता चला है कि स्थानीय लोग बेरिंग कड़ी की मदद से एशिया से उत्तर अमेरिका आए थे। तानाना घाटी के पास एक छः सप्ताह के बच्चे के अवशेष पाए गए हैं। बच्चे के DNA से पता चलता है कि इसकी जाति उत्तर अमेरिका में रह रहे दूसरे जातियों से बिलकुल अलग थी। 2013 में इस स्थल की खोज करने वाले अलास्का विश्वविद्यालय के पुरातत्त्ववेत्ता बैन पॉटर ने इस जाति का नाम दिया है "प्राचीन बेरिंगियन्स"।


title: अलास्का

text: कुछ अनुसंधानकर्ताओं का मानना है कि पहली रूसी बस्ती अलास्का में 17वीं सदी में बसाई गई थी। इस परिकल्पना के अनुसार 1648 में सेमियोन डेज़नियोव के कई नाँव तूफ़ान के समय अलास्का के तट पर आ फँसे थे, और उन्होंने इस बस्ती की स्थापना की। यह परिकल्पना चूकची भूगोलिक निकोलाई डौरकिन के गवाही पर आधारित है। डौरकिन 1764-1765 के बीच अलास्का गए थे और उनकी गवाही में खेउवेरेन नदी के पास एक गाँव का उल्लेख है। आधुनिक अनुसंधानकर्ताएँ खेउवेरेन नदी को कोयूक नदी से जोड़ते हैं।


title: अलास्का

text: 1890 से 1910 युग के शुरुआत तक यूकॉन में सोने की खोज के बाद कई अमीर व्यापारी अलास्का में आकर बसने लगे। अलास्का को 1912 में आधिकारिक रूप से संगठित क्षेत्र के रूप में निगमित किया गया। 1906 तक अलास्का की राजधानी सिटका थी और अब राजधानी जूनो को बना दिया गया। उसी वर्ष अलास्का के राज्यपाल के भवन के निर्माण की शुरुआत हुई। नॉर्वे और स्वीडन से भी लोग आकर दक्षिणपूर्व अलास्का में बसने लगे और मछली पकड़ने और लकड़ी के उद्योग में चले गए।


title: अलास्का

text: विलियम ह. सीवार्ड ने रूस से अलास्का को $72 लाख की कीमत में खरीद लिया। अलास्का को संयुक्त राज्य का एक राज्य बनाने के लिए कई आंदोलन हुए और 1946 में इस विषय पर एक निर्वाचन हुआ। अलास्का स्टेटहुड कमेटी और अलास्का का संवैधानिक सम्मेलन जल्द बनाया गया। 7 जुलाई 1958 को आखिर में संयुक्त राज्य के केंद्र सरकार द्वारा अलास्का को एक राज्य बनाने की अनुमति दी गई, और अलास्का आधिकारिक रूप से 3 जनवरी 1959 को राज्य बना। 27 मार्च 1964 को अलास्का में एक बहुत बड़ा भूकंप आया जिसमें 133 लोग मारे गए, और सुनामी और भूस्खलनों के चलते तट के किनारे बसे कई समुदाय नष्ट हो गए। यह एककृत इतिहास का दूसरा सबसे बड़ा भूकंप था।


title: अलास्का

text: 1968 में प्रूधो बे के पास तेल भंडार की खोज हुई। इसका उपयोग करने के लिए 1977 में ट्रांस-अलास्का पाइपलाइन सिस्टम का निर्माण हुआ। इन घटनाओं के बाद से इस तेल का भरपूर उपयोग होने लगा और इसी तेल से प्राप्त हुए राजस्व की मदद से 1980 के बाद से राज्य के अधिकतम बजट को गढ़ा गया है।


title: अलास्का

text: 1989 में एक्ज़ोन वाल्डेज़ प्रिंस विलियम साउंड में एक चट्टान से टकरा गया जिससे लंबे तट पर से भी ज़्यादा तेल फैल गया। आज विकास और संरक्षण की परिकल्पनाओं के बीच अलास्का में एक सुझावित कंकड़ की खान एवं आर्कटिक राष्ट्रीय वन्यजीव शरण को लेकर एक विवाद खड़ी हुई है।


title: अलास्का

text: अलास्का उत्तर अमेरिका के पश्चिमोत्तर कोने में स्थित है। अलास्का संयुक्त राज्य का सबसे उत्तरी और पश्चिमी राज्य तो है ही, साथ में सबसे पूर्वी राज्य भी है क्योंकि अलौशियन द्वीपसमूह का कुछ हिस्सा पूर्वी गोलार्ध्र में भी स्थित है। अलास्का अमेरिका मुख्य भूमि का एकमात्र राज्य है जो सन्निहित संयुक्त राज्य के किसी भी राज्य की सीमा पर स्थित नहीं है; अलास्का और वाशिंगटन के बीच में ब्रिटिश कोलंबिया (कनाडा) है। राजधानी जूनो उत्तर अमेरिका के मुख्य भूमि पर ही स्थित है मगर यह राजपथ प्रणाली से बाकी के संयुक्त राज्य से जुड़ा हुआ नहीं है।


title: अलास्का

text: अलास्का का क्षेत्र जिससे यह संयुक्त राज्य का सबसे बड़ा राज्य बनता है, और यह दूसरे सबसे बड़े राज्य टेक्सस के क्षेत्र के दुगने से भी बड़ा है। अगर अलास्का अपना देश होता तो यह विश्व का 16वाँ सबसे बड़ा देश होता क्योंकि यह ईरान से ज़रा-सा बड़ा है। अलास्का में करीब लंबा तट है। अलौशियन द्वीपसमूह अलास्का के दक्षिण-पूर्व तरफ स्थित है। अलास्का में 30 लाख से भी ज़्यादा झील हैं। राज्य का करीब हिस्सा हिमनद बर्फ में ढँका हुआ है। बेरिंग हिमनद उत्तर अमेरिका का सबसे बड़ा हिमनद है और इसी का क्षेत्र है।


title: अलास्का

text: हालाँकि अलास्का के क्षेत्रों को अलग-अलग बताने के लिए कोई आधिकारिक नाप नहीं है, इसे आम तौर पर पाँच हिस्सों में बाँटा जाता है:


title: अलास्का

text: अलास्का का सबसे आबाद क्षेत्र, जिसमें एंकोरेज, माटानुस्का-सूसिटना घाटी और केनाई प्रायद्वीप मौजूद हैं। अलास्का पर्वतमाला के दक्षिण और रैंगेल पर्वतमाला के पश्चिम में बसे ग्रामीण इलाकों के साथ प्रिंस विलियम साउंड क्षेत्र, कोरडोवा और वाल्डेज़ समुदाय भी इसी क्षेत्र में स्थित हैं।


title: अलास्का

text: इसे पैनहैंडल या इनसाइड पासेज भी कहा जाता है और यह सन्निहित संयुक्त राज्यों के सबसे करीब क्षेत्र है। इसलिए अलास्का के खरीदे जाने के बाद पहले गैर-स्थानीय लोग यहीं पर बसने के लिए आए थे। इस क्षेत्र का मुख्य लक्षण है एलेक्ज़ेंडर द्वीपसमूह और टोंगस राष्ट्रीय वन, जो संयुक्त राज्य का सबसे बड़ा राष्ट्रीय वन है। इसमें राजधानी जूनो, पूर्व राजधानी सिटका, और केचिकान मौजूद है जो एक समय में अलास्का का सबसे बड़ा शहर हुआ करता था। अलास्का समुद्री राजपथ इस क्षेत्र के यातायात का एक अहम् हिस्सा है क्योंकि सन्निहित संयुक्त राज्य तक ज़मीन पर रास्ते की मदद से सिर्फ तीन समुदायों के ज़रिए ही पहुँचा जा सकता है जो हैं हैनेस, हाइडर, और स्कागवे।


title: अलास्का

text: आंतरिक भाग अलास्का का सबसे बड़ा क्षेत्र है; और इसका अधिकतम हिस्सा निर्जन है। फेयरबैंक्स इस क्षेत्र का एकमात्र मुख्य शहर है। डेनाली राष्ट्रीय उद्यान यहाँ स्थित है। डेनाली, जिसे पहले माउंट मैकिनले कहा जाता था, उत्तर अमेरिका का सबसे ऊँचा पर्वत है और यह भी यहाँ स्थित है।


title: अलास्का

text: दक्षिण पश्चिम अलास्का भी एक अधिकतम निर्जन क्षेत्र है जो बेरिंग सागर से दूर आंतरिक भाग के पास तक फैला है। ज़्यादातर जनसंख्या तट के आस-पास रहती है। कोडियाक द्वीप दक्षिण पश्चिम में स्थित है। विशाल यूकॉन-कुस्कोक्विम डेल्टा भी यहाँ स्थित है जो कि दुनिया के सबसे बड़े डेल्टाओं में से एक है। अलास्का प्रायद्वीप के कुछ हिस्सों को दक्षिण पश्चिम मौजूद में माना जाता है और बाकी का हिस्सा अलौशियन द्वीपसमूह क्षेत्र में है (नीचे देखें)।


title: अलास्का

text: उत्तरी ढलान का अधिकतम हिस्सा टुंड्रा है जिसके बीच बस कुछ गाँव हैं। इस क्षेत्र को इसके कच्चे तेल के उपलब्धता के लिए जाना जाता है, और राष्ट्रीय पेट्रोलियम रिज़र्व-अलास्का और प्रुधो बे ऑयल फील्ड, दोनों यहाँ मौजूद हैं। उत्कियाग्विक, जिसका पूर्व नाम बैरो था, संयुक्त राज्य का सबसे उत्तरी शहर है और यह इसी क्षेत्र में स्थित है। पश्चिमोत्तर आर्कटिक क्षेत्र, जिसमें कोबूक नदी घाटी मौजूद है, को इसी क्षेत्र का हिस्सा माना जाता है। मगर उत्तरी ढलान और पश्चिमोत्तर आर्कटिक के इनुपियात लोग अपने आप को एक ही जाति कहते हैं।


title: अलास्का

text: इस द्वीपसमूह में 300 से भी ज़्यादा ज्वालामुखी द्वीप मौजूद हैं जो प्रशांत महासागर में के क्षेत्र में फैले हैं। इनमें से कुछ द्वीप पूर्वी गोलार्ध्र में मौजूद हैं मगर अन्तर्राष्ट्रीय तिथि रेखा को 180° के पश्चिम में बनाया गया था ताकि इस राज्य और पूरे उत्तर अमेरिका को एक ही कानूनी दिन में रखा जा सके। द्वितीय विश्वयुद्ध के समय आट्टू और किस्का नामक दो द्वीपों पर जापानी सेना ने कब्ज़ा कर लिया था।


title: अलास्का

text: 2011 अमेरिकी समुदाय सर्वेक्षण के अनुसार पाँच वर्ष के ऊपर के 83.4% लोग घर पर सिर्फ अंग्रेज़ी बोलते थे। 3.5% घर पर स्पेनिश बोलते थे, 2.2% दूसरे हिन्द-यूरोपीय भाषाएँ बोलते थे, 4.3% लोग तगालोग सहित दूसरे एशियाई भाषाएँ बोलते थे, और 5.3% लोग घर पर दूसरी भाषाएँ बोलते थे। 2019 के सर्वेक्षण में पता लगा कि 83.7% सिर्फ अंग्रेज़ी बोलते थे, और 16.3% अंग्रेज़ी को छोड़कर दूसरी भाषाएँ बोलते थे। अंग्रेज़ी के बाद सबसे ज़्यादा बोली जाने वाली यूरोपीय भाषा थी स्पेनिश जो करीब 4.0% लोग बोलते थे। एशियाई और प्रशांत महासागरीय भाषाएँ 5.6% अलास्कन्स द्वारा बोली जाती थी। 2010 से 5.2% अलास्कन्स राज्य के 20 देशी भाषाओं में से कम से कम एक बोलते थे, जिन्हें वहाँ "स्थानीय भाषाएँ" कहा जाता है।


title: अलास्का

text: अलास्का विश्वविद्यालय फेयरबैंक्स के अलास्का स्थानीय भाषा केंद्र के अनुसार करीब 20 स्थानीय भाषाएँ मौजूद हैं और कुछ की विविध बोलियाँ भी हैं। अधिकतम भाषाएँ या तो एस्किमो-आलेयुत या फिर ना-डेने भाषा परिवार के हैं; मगर कुछ भाषाओं को पृथक भाषा भी माना जाता है (जैसे हायदा) जिन्हें किसी वर्ग में नहीं जोड़ा गया है (जैसे त्सिमशियानिक)। 2014 में इन स्थानीय भाषाओं में अधिकतम को या तो संकटग्रस्त, स्थानांतरित, मरणासन्न, लगभग विलुप्त, या फिर निष्क्रिय घोषित कर दिया गया।


title: अलास्का

text: अक्टूबर 2014 में अलास्का के राज्यपाल ने एक बिल को स्वीकार किया जिसने इन 20 स्थानीय भाषाओं को आधिकारिक स्थान प्रदान कर दिया। इस बिल ने इन्हें आधिकारिक भाषाओं का दर्जा दिया मगर इन्हें सरकार में आधिकारिक उपयोग के लिए अब तक स्वीकार नहीं किया गया है। बिल में शामिल 20 भाषाएँ थी:


title: अलास्का

text: अलास्का के कुछ प्रसिद्ध वार्षिक प्रतिस्पर्धाएँ हैं एंकोरेज से नोम तक इडिटारोड ट्रेल स्लेज कुत्तों की प्रतियोगिता, एंकोरेज में विश्व बर्फ कला प्रतियोगिता, केचिकान में ब्लूबेरी उत्सव और अलास्का हमिंगबर्ड उत्सव, सिटका व्हेल उत्सव, और रैंगेल में स्टिकीन नदी गार्नेट उत्सव। वसंत काल में स्टिकीन नदी में विश्व में सबसे ज़्यादा अमेरिकी गंजे ईगल आ बसते हैं।


title: अलास्का

text: अलास्का स्थानीय विरासत केंद्र अलास्का के ग्यारह स्थानीय सांस्कृतिक समूहों के विविधता को मनाता है। इसका लक्ष्य है संस्कृतियों के बीच संबंध को मज़बूत करना और स्थानीय लोगों के आत्मविश्वास को बढ़ाना। अलास्का स्थानीय कला संस्थान इंटरनेट की मदद से राज्य के हर क्षेत्र और संस्कृति के कला को बढ़ावा देता है और बेचता है।


title: अलास्का

text: अलास्का के संगीत पर अलास्का के स्थानीय लोगों की संस्कृति के साथ रूस और यूरोप से आए लोगों का भी भारी प्रभाव है। अलास्का के कुछ प्रसिद्ध गायक हैं जिवल, अलेयुत बाँसी बजानेवाली मैरी यंगब्लड, लोक गायक-गीतकार लिबी रॉडरिक, ईसाई संगीत गायक-गीतकार लिनकन ब्रूस्टर, मेटल बैंड 36 Crazyfists और समूह 'पामयुआ' और 'Portugal. The Man'।


title: अलास्का

text: पूरी तरह से अलास्का में निर्मित अलास्का का पहला फिल्म था 'द चेचाहकोस', जिसे अलास्कन व्यापारी ऑस्टिन ई. लैथरोप ने निर्मित किया था। इसे एंकोरेज में और इसके आस-पास फिल्माया गया था। इसे 1924 में Alaska Moving Picture Corporation द्वारा प्रकाशित किया गया था और यह इस कंपनी द्वारा निर्मित एकमात्र फिल्म है। अलास्का में निर्मित सबसे प्रभावशाली फिल्मों में से एक है मेट्रो-गोल्डविन-मेयर का 'Eskimo/Mala The Magnificent' जिसमें अलास्का के स्थानीय वासी रे माला ने अभिनय किया था।


title: अलास्का

text: 1983 के डिज़्नी फिल्म 'नेवर क्राई वुल्फ' के कुछ हिस्से को अलास्का में फिल्माया गया था। 1991 फिल्म 'व्हाइट फैंग' को हैनेस में फिल्माया गया था। स्टीवन सीगल के 1994 फिल्म 'ऑन डेडली ग्राउंड' के कुछ हिस्से को वाल्डेज़ के पास के वर्थिंगटन हिमनद में फिल्माया गया था। जॉन सेलेस के 1999 फिल्म 'लिम्बो' को जूनो में फिल्माया गया था जिसमें डेविड स्ट्राटहेयर्न, मैरी एलिज़ाबेथ मास्ट्रांटोनियो, और क्रिस क्रिसटोफ़रसन ने अभिनय किया था।


title: अलास्का

text: अलास्का के रास्ते शायद ही कभी बाकी के अमेरिका के रास्तों से जाकर जुड़ते हैं। राज्य के रास्ते सिर्फ कुछ ही क्षेत्र में फैले हैं और ये जनसंख्या केंद्रों और अलास्का राजपथ को कनाडा के ज़रिए संयुक्त राज्य से जोड़ते हैं। राज्य की राजधानी जूनो तक रास्ते नहीं हैं, यहाँ बस एक गाड़ी के फेरी की मदद से ही पहुँचा जा सकता है; इसी वजह से इस विषय पर एक विवाद खड़ी हुई है कि राजधानी को किसी ऐसे शहर में ले जाना चाहिए जो कि रास्तों से जुड़ा हो, या फिर हैनेस से जूनो तक एक नया रास्ता बना दिया जाना चाहिए।


title: अलास्का

text: अलास्का रेलरोड को 1915 के आस-पास बनाया गया था और 20वीं सदी के दौरान इसने अलास्का के विकास में काफी मदद की है। इसकी पट्रियाँ प्रशांत तट के सिवार्ड से शुरू होकर एंकोरेज, एकलूतना, वासीला, टालकीटना, डेनाली, और फेयरबैंक्स तक जाती है। कुछ पट्रियाँ व्हिटियर, पामर और नॉर्थ पोल तक जाती हैं। रेल द्वारा जोड़े गए शहरों और गाँवों को अलास्का में "रेलबेल्ट" कहा जाता है। हाल ही के वर्षों में अलास्का में पक्के रास्तों के विकास के साथ-साथ यातायात के मामले में रेल का महत्व कम होता जा रहा है।


title: अलास्का

text: कई शहरों और गाँवों तक रास्तों की मदद से नहीं पहुँँचा जा सकता; यातायात के एकमात्र माध्यम हैं हवाई, नदियाँ या फिर समुद्र। अलास्का का विकसित फेरी सिस्टम (जिसे अलास्का समुद्री राजपथ कहा जाता है), दक्षिण पूर्व, गल्फ तट और अलास्का प्रायद्वीप के शहरों को जोड़ता है। ये फेरी यात्रियों और गाड़ियों, दोनों को स्थानांतरित कर सकता है। इस सिस्टम में बेलिंगहैम, वाशिंगटन और प्रिंस रूपर्ट, ब्रिटिश कोलंबिया से भी इनसाइड पासेज की मदद से स्कागवे तक फेरी मौजूद हैं। अंतरद्वीप नौका प्राधिकरण दक्षिणपूर्व के प्रिंस वेल्स द्वीप क्षेत्र के समुदायों के यातायात का एक महत्वपूर्ण हिस्सा है और यह अलास्का समुद्री राजपथ का पालन करते हुए काम करता है।


title: अलास्का

text: हाल ही के वर्षों में इस नौका सेवा ने उत्तर प्रशांत और कुछ हद तक अलास्का के गल्फ तट के आस-पास पर्यटन को आकर्षित किया है। केचिकान की जनसंख्या दिन पर निर्भर होकर काफी हद तक बदल सकती है—वहाँ एक बार में अधिकतम चार बड़े क्रूज जहाज रुक सकते हैं।


title: अलास्का

text: उन शहरों तक सिर्फ हवाई-जहाज़ों या स्लेड्स की मदद से ही पहुँचा जा सकता है जहाँ तक कोई रास्ते नहीं जाते। एंकोरेज और फेयरबैंक्स तक कई मुख्य हवाई जहाज़ जाते हैं। राजपथ की सीमा की वजह से हवाई यातायात अब भी परिवहन का सबसे कुशल रूप है। एंकोरेज के टेड स्टीवन्स एंकोरेज अंतर्राष्ट्रीय हवाई अड्डे में हाल ही में कई सारे बदलाव आए हैं ताकि पर्यटकों की बढ़ती मात्रा को ध्यान में लिया जाए (2013 में अलास्का में करीब 20 लाख पर्यटक आए थे)।


title: अलास्का

text: दूसरे अमेरिकी राज्यों की तरह अलास्का को एक गणतंत्र के रूप में नियंत्रित किया जाता है। एक कार्यकारी शाखा को नियुक्त किया जाता है जिसमें अलास्का के राज्यपाल और उस द्वारा नियुक्त किए गए उसके कार्यकारी विभाग मौजूद हैं। अलास्का के राज्य सरकार में पूरे राज्य से करीब 16,000 लोग काम करते हैं। अलास्का के विधानसभा में 60 सदस्य हैं - 40 सदस्य लोक सभा से और 20 सीनेट से। सीनेटर चार सालों तक सभा में रहते हैं और सभा के सदस्य दो सालों तक।


title: अलास्का

text: अलास्का के न्यायालय प्रणाली में चार पद हैं: अलास्का उच्च न्यायालय, अलास्का अपीलीय अदालत, सुपीरियर न्यायालय और ज़िला न्यायालय। सुपीरियर और ज़िला न्यायालय निचले अदालत हैं। सुपीरियर न्यायालयों में कोई भी मामला जा सकता है मगर ज़िला न्यायालय में विशिष्ट श्रेणी के मामले जाते हैं जैसे दुष्कर्म आपराधिक मामले और $1,00,000 तक की कीमत वाले दीवानी मामले।


title: जीनियस (2018 हिन्दी फ़िल्म)

text: जीनियस एक भारतीय एक्शन थ्रिलर फिल्म है जो अनिल शर्मा द्वारा निर्देशित है। यह उनके बेटे उत्कर्ष शर्मा की पहली भूमिका के रूप में चिह्नित करता है, जिन्होंने शर्मा की 2001 की ब्लॉकबस्टर फिल्म में एक बाल कलाकार के रूप में अभिनय किया था। नवाजुद्दीन सिद्दीकी और मिथुन चक्रवर्ती फिल्म में सहायक भूमिकाओं में हैं।


title: जीनियस (2018 हिन्दी फ़िल्म)

text: वासुदेव शास्त्री (उत्कर्ष शर्मा) आईआईटी में आने वाले एक टॉपर अभी तक आकर्षक व्यक्ति हैं, जहां दूसरी रैंकर, नंदिनी (इशिता चौहान), उसकी जीवन को नरक बनाने का फैसला करती है। लेकिन वासु होशियार है और उसके प्यार में है। कैंपस के आसपास के अनुकूल 'जीनियस' होने के अलावा, उन्हें रॉ (रिसर्च एंड एनालिसिस विंग) के साथ काम करने का एक अंशकालिक काम भी मिला है, जहां उनकी हैकिंग प्रतिभाएं व्याप्त हैं। जब उनके माता-पिता सांप्रदायिक दंगों में मारे गए तो वासु अनाथ हो गया था। वह एक पुजारी द्वारा पाया गया था जिसने उसे मथुरा में एक मंदिर परिसर में उठाया था। जीवन-सकारात्मक वासु वह है जिसे हम फ्लैशबैक में देखते हैं। वर्तमान में, वासु सभी काले कपड़े पहनते हैं, एक चलने वाली छड़ी का उपयोग करते हैं और तीव्र टिनिटस से पीड़ित होते हैं। यह परेशान, क्षतिग्रस्त वासु वह है जो एक उच्च-स्तरीय मिशन के दौरान कई बुलेट घावों से बच गया। विशेष एजेंट वासु ने टीओडब्ल्यूएसआई नामक रॉ के एक डिवीजन का प्रमुख है, जो सार्वजनिक दुश्मन नंबर एक पर नज़र रख रहा था, बस एमआरएस (नवाजुद्दीन सिद्दीकी) के रूप में जाना जाता है। एमआरएस में जयशंकर प्रसाद (मिथुन चक्रवर्ती) का अपमान करने की महत्वाकांक्षा थी और इस तरह वह चाहता था कि वासु उसे सार्वजनिक रूप से थप्पड़ मारे। हालाँकि अंत में, एमआरएस उनके वृंदावन मंदिर विस्फोट में विफल रहता है और अंत में वासु एमआरएस को नदी में डुबो कर मार देता है।


title: जीनियस (2018 हिन्दी फ़िल्म)

text: फिल्म को आम तौर पर खराब समीक्षा मिली। विशेष रूप से भ्रामक कथा और अभिनय के मानक की समीक्षा महत्वपूर्ण थी। बॉलीवुड हंगामा ने इसे 1/5 स्टार देते हुए कहा कि पूरी तरह से, जीनियस एक बेहद गरीब औ संवेदनहीन किराया है।" द टाइम्स ऑफ इंडिया के रौनक कोटेचा ने फिल्म को 2/5 स्टार देने के लिए समान रूप से आलोचना की थी। द इंडियन एक्सप्रेस ने इसे निरर्थक महसूस करते हुए एक "शून्य" रेटिंग दी।


title: जीनियस (2018 हिन्दी फ़िल्म)

text: फिल्म का संगीत हिमेश रेशमिया ने बनाया है, और मोंटी शर्मा ने बैकग्राउंड स्कोर कंपोज़ किया है, जबकि बोल मनोज मुंतशिर, कुमार और शब्बीर अहमद द्वारा लिखे गए हैं। अरिजीत सिंह द्वारा गाया गया फिल्म का पहला गाना "तेरा फितूर" 12 जुलाई 2018 को रिलीज़ किया गया था। यह एल्बम 9 अगस्त 2018 को टिप्स म्यूजिक द्वारा जारी किया गया था।


title: नागवंशी राजवंश

text: नागवंशी राजवंश ब्रिटिश भारत में रियासतों के कई शासकों में से एक थे। उनकी राजधानी वर्तमान के झारखंड राज्य के नवरतनगड़, खुखरागड़, रातू में थी।


title: फ़ज्र की नमाज़

text: फज्र की नमाज़ (इंग्लिश:) इस्लाम की पांच अनिवार्य दैनिक प्रार्थनाओं (नमाज़ों) में पहली' सुबह में पढ़ी जाने वाली नमाज़ है।


title: फ़ज्र की नमाज़

text: और नमाज़ क़ायम करो दिन के दोनों सिरों पर और रात के कुछ हिस्से में। निस्संदेह नेकियाँ बुराइयों को दूर कर देती है। यह याद रखनेवालों के लिए एक अनुस्मरण है (क़ुरआन 11:114)


title: फ़ज्र की नमाज़

text: नमाज़ क़ायम करो सूर्य के ढलने से लेकर रात के छा जाने तक और फ़ज्र (प्रभात) के क़ुरआन (अर्थात फ़ज्र की नमाज़ः के पाबन्द रहो। निश्चय ही फ़ज्र का क़ुरआन पढ़ना हुज़ूरी की चीज़ है (क़ुरआन 17:78)


title: फ़ज्र की नमाज़

text: और सुब्ह (फज्र) की नमाज़ का वक़्त फज़्र के उगने से लेकर सूर्य के उगने तक रहता है, जब सूर्य उग जाये तो नमाज़ से रूक जाओ क्योंकि यह शैतान की दो सींगों के बीच उगता है।" इसे मुस्लिम ने रिवायत किया है (हदीस संख्या : 612)<br>


title: फ़ज्र की नमाज़

text: सुन्नत मौकीदा : इस्लामिक शरीयत में, सुन्नत वह प्रथा है जो पैगंबर या पैगंबर के साथियों ने आम तौर पर और अक्सर की और उसके करने को मना न किया हो। इस का परित्याग का कारण पाप है और परित्याग की आदत अवज्ञा है।<br>


title: ज़ाकिर नायक

text: ज़ाकिर अब्दुल करीम नाइक () एक भारतीय इस्लामिक धर्मोपदेशक हैं। नाइक एक प्रसिद्ध गैर अरबी विद्वान और वक्ता है जो इस्लाम की जानकारी के साथ और दूसरे धर्म जैसे हिन्दू धर्म, सिख धर्म, यहूदी धर्म, ईसाइयत, इत्यादि की भी जानकारी रखते हैं।


title: ज़ाकिर नायक

text: वे इस्लामिक रिसर्च फाउंडेशन और दुनिया के सबसे बड़े धार्मिक चैनल नेटवर्क में से एक पीस टीवी नेटवर्क के संस्थापक और अध्यक्ष हैं। पीस टीवी का अनेक देशों में प्रसारण होता है।


title: ज़ाकिर नायक

text: ज़ाकिर नाइक का जन्म 18 अक्टूबर 1965 को अब्दुल करीम नाइक और रोशन नाइक के यहाँ बॉम्बे , भारत में हुआ था। उन्होंने किशनचंद चेलाराम कॉलेज में पढ़ाई की और टोपीवाला नेशनल मेडिकल कॉलेज एंड बीवाईएल नायर चैरिटेबल हॉस्पिटल और बाद में मुंबई विश्वविद्यालय में चिकित्सा का अध्ययन किया , जहां उन्होंने बैचलर ऑफ मेडिसिन एंड सर्जरी (एमबीबीएस) प्राप्त की।